Talous Julkaistu 11.01.2000 17:46\nHelsingin pörssissä elettiin tänään laskuvireisissä tunnelmissa. Hex-indeksi painui 1,13 prosenttia eilistä alemmas ja päätyi pistelukuun 13700,38. Myös portfolioindeksi laski 1,23 prosenttia.\nVaihtoa kertyi runsaat 825 miljoonaa euroa. Laskua johti Nokia, jonka osake halpeni päivän aikana 1,25 eurolla 169,40 euroon. Soneran osake putosi 1,91 eurolla 54,99 euroon. Sen sijaan Sammon A-osake nousi 1,90 eurolla 38,90 euroon ja Tietoenator 2 eurolla 59,40 euroon.\nAlma Median 2-osakkeen hinta kipusi 1 eurolla 31 euroon. Nousussa vaihdetuimpien listalla oli myös Aldata, joka kallistui 2,20 eurolla 40 euroon. Keskeisistä toimialoista metsäyhtiöiden osakkeet olivat keskimäärin 2,68 prosentin laskussa.\nUPM-Kymmene halpeni 1,90 eurolla 40,80 euroon ja Stora Enso 0,30 eurolla 17,50 euroon. Metalliyhtiöiden kurssit putosivat keskimäärin 1,99 prosentilla ja pankki- ja rahoitussektorin 0,92 prosentilla. (STT-Reuters)\nMerita-Nordbanken laajentaa Baltiassa Virolaispankkia epäillään rahanpesusta


Lihavuusleikkaus muuttaa sokeritasapainoa jo ennen laihtumista\nLihavuusleikkaus vaikuttaa myönteisesti ihmisen elimistön toimintaan jo ennen kuin paino putoaa. Turun PET-keskuksen tutkimukset lihavuusleikkausten vaikutuksia eri puolille kehoa ovat yllättäneet jopa tutkijat. – Lihavuusleikkaus on todella tehokas tyypin 2 diabeteksen hoitomuoto, Turun yliopiston aineenvaihduntatutkimuksen professori Pirjo Nuutila sanoo.\n– PET- ja magneettikuvauksen avulla me voimme saada kokonaisvaltaisen kuvan siitä, mitä ihmisessä tapahtuu: mitkä toiminnot ovat häiriintyneet ja miten ne korjaantuvat, professori Pirjo Nuutila (vas.) ja dosentti Jarna Hannukainen sanovat.\nSuomessa tehdään nykyisin vajaat 1000 lihavuusleikkausta vuosittain. Leikkaustapoja on nykyisin kaksi, joko mahalaukku ohitetaan liittämällä sen alkuosa ohutsuoleen tai mahalaukku kavennetaan hihamaiseksi putkeksi. Molemmat estävät syömästä kerralla suuria määriä ruokaa ja ruuan kulku suoliston läpi nopeutuu. Nämä mekaaniset muutokset eivät yksinään selitä laihtumista, sillä leikkauksen läpi käyneet kertovat , että nälän tunne on vähentynyt ja syömisen kontrolli lisääntynyt.\nLihavuusleikkauksen myönteiset vaikutukset aineenvaihduntaan käynnistyvät jo ennen kuin paino on merkittävästi laskenut. Se, että puolen vuoden kohdalla leikkauksen jälkeen painon laskun vielä jatkuessa monet lihavuuteen liitettävät häiriöt ovat jo korjaantuneet, on paljastunut nelisin vuotta sitten Turussa alkaneessa lihavuusleikkauksiin liittyvässä tutkimusten sarjasta.\n– Sokeriaineenvaihdunta korjaantuu heti leikkauksen jälkeen useimmilla tyypin 2 diabetesta sairastavilla ja lääkitys voidaan lopettaa kokonaan , mutta riski saada diabetes uudestaan säilyy, Nuutila sanoo.\nPET-keskuksessa on tutkittu lihavuusleikkauksen vaikutuksia sokeritasapainonrinnalla myös suolistoon, sydämeen, maksaan, haimaan, rasvakudokseen, keskushermostoon, luustoon sekä aivoihin PET- eli positroniemissiotomografian sekä magneettikuvauksen avulla.\n– Olemme voineet osoittaa, että lihavuusleikkauksen vaikutukset ovat laaja-alaisia, monet asiat korjaantuvat yhtä aikaa, Nuutila sanoo.\nAalto yliopiston ja Turun yliopiston professori Lauri Nummenmaan tutkimusryhmä on selvittänyt, kuinka lihavuus vaikuttaa aivojen toimintaa sääteleviin välittäjäaineisiin. Juuri julkaistussa tutkimuksissa huomattiin, että lihavuus on yhteydessä aivojen mielihyvää säätelevän opioidivälittäjäainejärjestelmän madaltuneeseen toimintaan.\n– On mahdollista, että opioidijärjestelmän toiminnan muutosten vuoksi liikalihavat henkilöt eivät koe normaalisti nautintoa syömisestään, Nummenmaa sanoo.\nParhaillaan Nummenmaa tutkii, muuttaako leikkaus opioidijärjestelmän toimintaa. Tuloksia on odotettavissa muutaman kuukauden kuluttua.\nVaikuttaa koko kehoon\nLihavuusleikkaus vaikuttaa laajasti koko kehoon. Esimerkiksi suoliston mikrobikanta muuttuu leikkauksen myötä. Kun lihavilla suoliston mikrobikirjo on niukempi kuin normaalipainoisille, leikkauksen jälkeen kirjo kasvaa. Sen myötä suoliston hyvinvointi paranee.\nMyös maksassa on jo voitu todentaa tapahtuvan muutoksia. Kun ennen leikkausta lähes kaikilla leikattavilla havaittiin maksassa rasvoittumista, rasvamaksa oli poissa useimmilta kuuden kuukauden jälkeen.\n– Diabeteksessa on tyypillistä, että maksan kyky käyttää sokeria on heikentynyt ja vastaavasti maksan verenkiertoon tuottaman sokerin määrä on lisääntynyt. Tässä tutkimuksessa leikkauksen jälkeen maksan sokerin käyttö lisääntyi 33 prosenttia ja maksan sokerin tuotanto väheni 19 prosentilla, dosentti Jarna Hannukainen sanoo.\nLeikkaushoitoon valinta tehtävä huolella\nPET-keskuksen lihavuusleikkaustutkimukset on tehty yhteistyöstä Tyksin gastrokirurgien ja endokrinologien kanssa ja käynnistyivät sen jälkeen kun kirurgian dosentti Pauliina Salminen vuonna 2009 aloitti lähes 300 potilaan monikeskustutkimuksen, jonka tavoitteena oli selvittää alussa mainittujen kahden eri leikkaustavan hyötyjä ja turvallisuutta. Ensimmäisten 6 kuukauden kohdalla diabeteksen paranemisessa ei ole eroa.\n– Paino laskee ensimmäisen puolen vuoden aikana 20–30 kiloa, Nuutila kertoo.\nKaksi eri leikkaustapaa ovat myös yhtä turvallisia ja ne tehdään tähystysleikkauksina. Mahalaukun ohitus on kuitenkin osoittautunut pitkäaikaisseurannassa hieman tehokkaammaksi normaalin painon säilyttämisessä.\nSuomessa lihavuusleikkauksia tehdään huomattavasti vähemmän kuin esimerkiksi Ruotsissa. Kriteerit koko loppuelämään vaikuttavaan leikkaukseen ovat tiukat. Painoindeksin on oltava vähintään 40, tai vähintään 35, jos on jo saanut lihavuuteen liittyviä sairauksia, esimerkiksi diabeteksen, uniapnean tai nivelrikon. Mutta jo alhaisemmillakin painoindekseillä lihavuusleikkausta voidaan harkita huonossa hoitotasapainossa oleville diabeetikoille.\nLeikkaukseen valittavan on osoitettava, että hän on kyennyt aiemmin laihduttamaan ja että hän on valmis sitoutumaan ruokavaliomuutoksiin. Osa leikkauspäätöksistä pohditaan moniammatillisessa työryhmässä.\n– Geenit säilyvät ennallaan, joten jos ihminen palaa entisiin elintapoihinsa, on hyvin todennäköistä, että diabetes palaa.\nKuvat: Erja Hyytiäinen ja Lauri Nummenmaa\nKuvateksti: Liikalihavilla henkilöillä aivojen opioidireseptorien määrä on madaltunut (ylärivi) mutta dopamiinireseptorien määrä on normaali.\nJulkaistu 12.3.2015 10:15 , Päivitetty 12.3.2015 16:35


Kissaterapiaa työpaikoille – kissanpentu kylään tilauksesta – Stara\nKissaterapiaa työpaikoille – kissanpentu kylään tilauksesta\nViihdeuutiset 15.2.2015, 15:00 · Annukka Heikkilä\nUber-taksit ovat lyöttäytyneet eläinsuojien kanssa yhteen ja kehittäneet palvelun, joka kuljettaa kissanpentuja tilauksesta esimerkiksi työpaikalle lounastauon ajaksi. Taksien järjestämä mediatempaus on aiheuttanut eläinrakkaissa ihmisissä sekä ihastelua että suuttumusta.\nUber-taksit kuljettavat Brisbanen, Gold Coastin, Geelongin, Melbournen, Perthin ja Sydneyn alueella kissanpentuja tilauksesta. Pentuja kuljetetaan lounastaukojen ajaksi esimerkiksi työpaikoille, missä työntekijät maksavat kuljettajille suoraan käteisellä saadakseen halailla ja silitellä suloisia kissanpentuja.\nKissat tuodaan työpaikalle 15 minuutin ajaksi ja vierailu maksaa 40 Australian dollaria. Kaikki pennut on pelastettuja ja kodittomia, joten eläinsuoja toivoo työntekijöiden ihastuvan pentuihin ja kenties adoptoivan niistä osan vierailujen ansiosta. Kampanjaa on kritisoitu kuitenkin siitä, että se kannustaa ihmisiä ostamaan kissanpentuja hetken mielijohteesta, jolloin niillä on uudelleen riski joutua hylätyiksi.


Kun ihminen on omaksunut negatiivisen käsityksen omasta itsestään, tarvitsee hän turvallisen ja syrjimättömän ympäristön oppiakseen uudelleen rakastamaan itseään ja muita – moni saa uutta voimaa esimerkiksi taiteesta.\nEnsimmäiset kokemukseni stigmasta sain peruskoulun ala-asteella. Olin luokallamme ainut oppilas, jonka isällä oli vankilatausta. Kotona oli joskus turvatonta, mutta suurempaa turvattomuutta koin koulussa, kun en kelvannut joukkoon. Koulutoverit epäilivät, että minustakin tulee rikollinen ja ennen pitkää aloin kokea, että olen tuon stigman mukainen. Solvaaminen ja eristäminen teki sellaisen vaikutuksen, että aloin nähdä itseni epäkelpona. Se rajoittaa edelleen kykyäni ottaa kontaktia toisiin ihmisiin, vaikka olen pyrkinyt suhtautumaan niin, että en enää pakene itseäni, vaan olen juuri sellainen kuin tunnen olevani ja annan muillekin tilaa olla omana itsenään.\nYhteiskunnassamme tuntuu olevan vallalla käsitys, että ihmisen pitää olla tietyn näköinen ja kokoinen ollakseen kelpo. Usein tuon käsityksen mukaan on häpeällistä olla jollain tavalla poikkeava. Erilaisuutta edustava lapsi tai nuori joutuu usein kiusatuksi, koska hän on tavoiltaan tai muilta ominaisuuksiltaan toisenlainen kuin ympäristönsä. Tätä kiusaamista tapahtuu toisinaan myös aikuisten keskuudessa. Stigmasta on varmasti kokemusta jokaisella ihmisellä, koska yhteiskuntamme tapakasvatus usein perustuu käsitykselle niin sanotusta valmiista muotista, johon tulisi kaikkien mahtua. Tämän muotin sisäistäminen alkaa jo lapsuudessa, kun meille opetetaan käsitys mm. kauneudesta, vahvuudesta, onnellisuudesta ja monesta muusta ominaisuudesta, jotka kaikkien tulisi omaksua. Stigma syntyy silloin ympäristön paineesta, kun on pakko täyttää ihanteet ollakseen suosittu ja ettei tarvitsisi hävetä erilaisuutta. Kaikkia ihanteita ei kuitenkaan koskaan voi täysin täyttää.\nNäkisinkin ilolla sen päivän, kun kaikilla olisi oikeus ja mahdollisuus nähdä oma kehonsa kauniina tai komeana, löytää itse omat vahvuutensa ja olla onnellinen omana itsenään, vaikka olisikin erilainen kuin muut.\nKiusaamisen aiheuttamista peloista vapautuminen on ollut vuosien prosessi. Asian vaikeutena on ollut oman itsen stigmatisointi. Kun ihminen on omaksunut negatiivisen käsityksen omasta itsestään, tarvitsee hän turvallisen ja syrjimättömän ympäristön oppiakseen uudelleen rakastamaan itseään ja muita. Uskon, että rohkeus olla ja elää omana itsenään kumpuaa oman itsen kuuntelemisesta ja hyväksymisestä. Näkisin, että ihminen on ehjä ja vapaa, kun oman itsen kieltäminen ja pakeneminen päättyy turvalliseen ja luottamukselliseen kohtaamiseen oman itsen kanssa. Anteeksi antamisesta itselle ja toisille voi tässä tilanteessa kokemukseni mukaan löytyä jotain hyvää mikä kantaa vaikeiden aikojen yli. Olen päättänyt, että en enää suostu pitämään itseäni epäkelpona, vaan olen rohkeasti omanlaiseni ihminen. Silloinhan oman itseni stigmatisointi on pian historiaa.\nItsetunto on monen psyykkisesti sairastuneen kohdalla kärsinyt pahoja vaurioita. Kun ihminen sairastuu psyykkisesti, toimintakyky saattaa lamaantua lähes kokonaan ja arkirutiinien pyörittäminen muuttuu haastavaksi. Usko toipumiseen on usein vähissä ja apua ei enää osata hakea, koska kaikki tuntuu niin merkityksettömältä. Jotta toipuminen käynnistyisi, tarvitaan elämäniloa tuovia asioita. Toipumisen kannalta on tärkeää, että kokee elämänsä mielekkäänä ja merkityksellisenä.\nIhmisellä tulee olla virikkeitä, jotta aktivoitumista ja voimaantumista tapahtuisi. Moni on vahvistunut taiteen avulla. Olipa sitten kyseessä kuvataide tai musiikki, niin elämänlaatua parantavia vaikutuksia taiteella oman kokemukseni mukaan on.\nTaide on virikkeenä sekä haastava että palkitseva. Siinä voi toteuttaa omaa luovuutta, kilpailla itsensä kanssa, saada onnistumisen kokemuksia ja löytää itsestään uusia piirteitä. Avainsanana on juuri merkityksellinen elämä. Kun elämässä on nautintoa tuovia asioita, ihminen voi kokea onnellisuutta. Psyykkisesti sairaan kohdalla elämänlaadun parantaminen on se ratkaiseva tekijä, jolla saadaan aikaan voimaantumista. Hyvä elämänlaatu voi perustua mielekkäälle tekemiselle, sosiaalisille suhteille, tunnetaitojen omaksumiselle ja itsetunnon kohentumiselle. Oleellista siinä on perustarpeiden tyydyttäminen. Tarvitaan myös yhteisö, jossa voi kokea olevansa niin kuin muutkin. Kun saa kuulua porukkaan, jossa ketään ei lyödä stigmalla erilaisuuden takia, voi toteuttaa itseään tasa-arvoisena toisten kanssa ja kokea saavansa arvostusta. Yhteisö, jossa on mielekkäitä virikkeitä, auttaa myös tyydyttämään niitä tarpeita, joille rakentuu mielenterveys.\nMielen sairaus ei tarkoita mielenterveyden puuttumista, vaan esimerkiksi traumojen aiheuttamaa mielentoimintojen vaurioitumista. Monella psyykkisesti sairaalla on paljonkin terveitä piirteitä ja niitä voidaan vahvistaa.\nYhtenä vahvistavana tekijänä on taideharrastuksen mukanaan tuoma innostus esittää omaa taidetta julkisesti. Se vahvistaa itsetuntoa, koska siinä voi nähdä itsensä esiintyvänä taiteilijana ja löytää siten itsensä uudessa valossa. Luottamus omaan menestymiseen antaa mielihyvää ja kiinnostus elämää kohtaan vahvistuu. Silloin tulee tarve nähdä itsensä jossain muussa kuin mielisairaan roolissa ja pyrkimys kuntoutua vahvistuu.\nKun ihmisellä on vakaa pyrkimys mennä elämässään eteenpäin, ovat haasteet yleensä voitettavissa. Traumojen aiheuttamat kriisit alkavat ratketa, kun on muutakin elämää ja saa onnistua. Mieleen kumpuaa oivalluksia ja kiinnostusta oman elämänlaadun parantamiseen. Toipumisesta tulee harrastus ja keinot oman elämän hallintaan alkavat kirkastua. Lopulta ne kipuilua tuottaneet traumatkin ovat elämänkokemusta, jonka kanssa oppii elämään. Traumoja ja niistä kumpuavia ajatuksia voi käyttää vaikka taiteen tekemiseen tai kirjoittaa hölynpölyä lehteen, niin kuin minä.


Ekosysteemin, ympäristön ja kalalajeissa tapahtuvien muutosten vaikutukset kalastettujen kalakantojen kehitykseen Suomen järvissä - Tutkimusportaali - Converis - Jyväskylän yliopisto\nHankeluettelo > Ekosysteemin, ympäristön ja kalalajeissa tapahtuvien muutosten vaikutukset kalastettujen kalakantojen kehitykseen Suomen järvissä\nEkosysteemin, ympäristön ja kalalajeissa tapahtuvien muutosten vaikutukset kalastettujen kalakantojen kehitykseen Suomen järvissä\nHankkeen aloituspäivämäärä: 01.01.2018\nHankkeen päättymispäivämäärä: 30.09.2021\nViime vuosikymmeninä monet kalakannat ovat huvennet tai jopa romahtaneet liikakalastuksen seurauksena. Perinteisen kalastuksen tutkimuksen mukaan kalakannan pitäisi palautua nopeasti kun kalastusta rajoitetaan. Näin ei kuitenkaan ole aina käynyt, vaan monet romahtaneet kalakannat ovat pysyneet alhaisella tasolla kalastuksen rajoittamisesta huolimatta, mikä osoittaa, että nykyinen tietämys kalakantojen kasvua ja lisääntymistä ohjaavista tekijöistä on puutteellista.\nMonien kalakantojen huvetessa niissä on havaittu myös yksilötason muutoksia: kalat pienenevät ja sukukypsyvät aikaisemmin. Nämä muutokset saattavat kuvastaa kalastuksen aiheuttamia evolutiivisia muutoksia kalojen ilmiasussa tai plastisia muutoksia lämpötilojen nousun seurauksena. Lisäksi muut ympäristölliset tekijät, kuten ekotoksikologisten aineiden pitoisuudet saattavat vaikuttaa kalojen kasvuun, kehitykseen ja lisääntymiseen. Ekotoksikologisia päästöjä tiedetään aiheutuvan maa- ja metsätalouden, sekä esimerkiksi kaivostoiminnan seurauksena.\nKalakantojen kehitystä ennustavat mallit ovat perinteisesti hyvin yksinkertaistettuja, eivätkä ne ota huomioon\nkeskeisiä biologisesti tekijöitä, kuten lajien välisiä vuorovaikutuksia, kalojen yksilötason muutoksia sekä ympäristöllisiä tekijöitä. Vaikka ekosysteemiin perustuvien ennusteiden tärkeys on tiedostettu, käytännössä näiden tekemiseen ei ole tehokkaita menetelmiä.\nTutkimukseni tavoitteena on hyödyntää ekologista verkkoteoriaa vesiekosysteemin dynamiikan kuvaamiseen. Tutkimushankeeni tavoitteena on kehittää koko ekosysteemiä kuvaava ravintoverkkomalli, jossa kalapopulaatioiden kehitys ennustetaan ottaen huomioon 1) kalalajien elinkierto-ominaisuudet ja mahdolliset muutokset niissä, 2) muuttuvien lämpötilojen vaikutus kaloihin sekä 3) ekotoksikologisten päästöjen vaikutukset.\nKehittämäämme mallia sovelletaan tyypillisiin Keski-Suomalaisiin järviekosysteemeihin. Tällaiset ekosysteemit ovat paitsi keskeisiä sekä kaupalliselle että vapaa-ajan kalastukselle Suomessa, myös alttiita kalastuksen ja ympäristön vaikutuksille, sillä sisävedet ovat melko suljettuja vesiekosysteemejä verrattuna merialueisiin. Tutkimukseni hyödyntää 1) Jyväskylän yliopiston keräämiä pitkiä seuranta-aineistoja keskeisten järvikalakantojen kehityksestä suhteessa lämpötilojen vaihteluun sekä 2) Jyväskylän yliopistossa parhaillaan käynnissä olevan Akatemiahankkeen keräämää tietoa kaivostoiminnan päästöjen vaikutuksista keskeisiin kalalajeihin. Näiden aineistojen avulla parametrisoin ekosysteemiä kuvaavan verkkomallini, ja tavoitteenani on arvioida ja ennustaa miten kalakannat kestävät kalastusta ollessaan samanaikaisesti altistuneena ympäristöllisille haittatekijöille ja ympäristölliseen vaihteluun.\nMinut on juuri nimitetty Jyväkylän yliopistolle akvaattisten ympäristötieteiden professoriksi (tenure-track), ja suunnittelemani hanke on keskeisessä osassa perustaessani Jyväskylän yliopistolle vesiekosysteemien kompleksin dynamiikan tutkimusryhmää.\nViimeisin päivitys 2021-17-03 klo 12:08


Kuningaslajinakin tunnettu jalkapallo on joutunut kokemaan jotakin lajin ylvästä mainetta tahraavaa jo vuodesta 2003 lähtien. Mattiin ja Teppoon verrattavissa oleva, mutta kaikeksi onneksi laulukyvytön duo kajaanilaislähtöisiä nuorukaisia pykäsi pystyyn ideariihen, joka johti valtaisan aivomyrskyn kautta uljaaseen lopputulemaan FC PartyBoysin muodossa. Tästä tuo kaikki alkoi, ja se historian hämärissä noin viikon verran uurastanut innovatiivinen partaveijari yläpilveltä jäi nuolemaan näppejään: ”Miksen minä tuota neronleimausta itse keksinyt?!”\nFC PartyBoysin vääjäämätön kohtalo oli sinetöity ja samalla luotiin puolihuomaamatta kulovalkean tavoin viime vuodet levittäytynyt PartyBoys-yhteisö. FC PartyBoys on kantasolu, joka toimii kertaistumalta sujuvasti niin isänä, poikana kuin pyhänä henkenäkin käsittäessään itsessään myös salibandyyn erikoistuneen FBC PartyBoysin ja koko PartyBoys-kollaboraation kaikkia pienimpiä sivujuonteitaan myöten.\nJalkapallokentillä FC PartyBoys on suoriutunut vahvasti laskevan käyrän mukaisesti. Kesäisin palloa ovat potkineet joukkueesta lähinnä ne harvat, jotka eivät ole aivan liian laiskoja saati sitten lihavia. Ajan ja pelitaitojen puutteen vuoksi joukkueen osallistumispyrkimykset ovatkin keskittyneet jokasyksyiseen yliopiston B-sarjaan, eli niin kutsuttuun jämädivarin alaiseen mutalohkoon. Tuloksina noin 20 kilvoittelevaa ryhmittymää vuosittain puoleensa vetävästä sarjasta ovat olleet toinen, kolmas, neljäs ja tuoreimpana määrittelemättömän umpisurkea ”ei kai tätä kukaan seuraa?” -sija. Ylimielisyyden lisääntymistä, materiaalin heikkenemistä vai kiihtyvällä tahdilla etenevää taitojen ja lihaskunnon rappeutumistako? Mahdotonta tietää, mutta potkupalloilulliset pyrkimykset kohti kirkkaimpia parrasvaloja elävät PartyBoysin keskuudessa päämäärätietoisina kuin dementoitunut vanhus suonsilmässä!\nFC PartyBoys sijoitukset kautta aikain\nKausi Sarja Sijoitus\n2003 Yliopiston jalkapallon B-sarja 2/22\n2005 Yliopiston jalkapallon B-sarja 3/22\n2006 Yliopiston jalkapallon B-sarja 4/21\n2007 Yliopiston jalkapallon B-sarja -/20\nIrtopallot otetaan hanskaan jo harjoitteluringissä\nMaali kirvoittaa PartyBoys-miehistä irti samba-askelia


Pohjois-Pohjanmaan kesäyliopisto / Sosiaali- ja terveysalan koulutuksia Oulussa\nPohjois-Pohjanmaan kesäyliopiston täydennyskoulutukset sosiaali- ja terveysalalle Oulussa\nTervetuloa päivittämään osaamistasi kesäyliopistoon - ympäri vuoden!\nSosiaali- ja terveysalan erityiskysymyksiä\nAhaa! -aivotreeniohjaajakoulutus 9.–10.11. ja 23.–24.11.2017\nAhaa! -ohjelman avulla voi harjoittaa kognitiivisia taitoja esim. hahmottamista, keskittymistä ja ongelmanratkaisutaitoja. Ahaa! -ohjelma perustuu samaan teoreettiseen viitekehykseen kuin Instrumental Enrichment -ohjelma.\nAsiakkaan itsemääräämisoikeus vanhus- ja vammaistyössä 28.11.2017 Ylivieska, 29.11.2017 Oulu, 30.11.2017 Kuusamo\nJohtaako itsemääräämisoikeus onneen vai kaaokseen? Itsemääräämisoikeus, työntekijät ja työyhteisö. Esimerkkejä, keskustelua työn pulmakohdista ja ratkaisuja niistä selviytymiseen\nAvusteinen seksi ja seksuaaliohjaus 14.–15.2.2018\nMiksi? Mitä? Kuka? Miten? Koulutus avaa seksuaalisuuteen ja seksiin liittyviä kysymyksiä eri näkökulmista, esim. vammaisuus, vammautuminen, vakava sairastuminen, pitkäaikaissairaudet, ikääntyminen\nErityishuoltolain muutokset ja niiden vaikutus työkäytäntöihin - Itsemääräämisoikeus ja rajoitustoimenpiteet uudessa laissa 6.2.2018 Oulu, etäluentona Kuusamossa, Pyhäjärvellä, Raahessa ja Ylivieskassa\nHermoperäisen kivun tunnistaminen ja kipupotilaan kliininen tutkimus 10.10.2017\nTunnista hermoperäisen kivun oirekuva – hallitse kipupotilaan oireselvittelyssä tarvittava kliininen tutkimus. Neurologinen tutkimus on enemmän kuin refleksien ja lihasvoimien tutkimista.\nIkäihmisten diabetes 11.10.–11.12.2017\nSuomen Diabetesliiton kanssa järjestettävän koulutuksen tavoitteena on edistää ikääntyvien tyypin 2 diabeteksen ehkäisyä ja diabetesta sairastavien hyvää hoitoa. Koulutus koostuu viidestä ajankohtaisesta diabeteksen hoitoon liittyvästä koulutusiltapäivästä.\nKipu ja mieli 20.–21.11.2017\nLänsimainen lääketiede on pitkään pyrkinyt erottamaan kehon ja mielen sairaudet toisistaan. Ihminen on kuitenkin kokonaisuus, jossa mieli väistämättä vaikuttaa kehoon ja keho mieleen. Kiputiloissa tämä yhteys on vahva; krooninen kipu on keholle pitkäaikainen stressi, joka vaikuttaa monin haitallisin tavoin elimistöön ja mielelle kuormitus, joka aiheuttaa mm. unettomuutta ja muuttaa vireystilaa.\nKriisityön jatkokoulutuspäivä 4.12.2017\nKoulutus on suunnattu ”Stepped model of care” –kriisityön koulutusohjelman suorittaneille.\nLasten ja nuorten traumakeskeisen kognitiivisen käyttäytymisterapian perusteet 30.10.–1.11.2017\nNeuropsykiatristen valmentajien täydennyskoulutus 28.–29.9.2017\nKoulutuksen tavoitteena on antaa uutta tietoa neuropsykiatriseen valmennukseen, vahvistaa ja monipuolistaa työntekijän työotetta sekä kehittymistä ja lisätä työniloa ja mahdollistaa kokemusten jakaminen muiden asiantuntijoiden kanssa.\nOtan osaa, jos osaan. Kuinka kannatella surevaa? 15.11.2017 Kuusamo, etäluentona Oulussa, Pyhäjärvellä, Raahessa ja Ylivieskassa. Kurssi soveltuu läheisensä menettäneitä työssään kohtaaville.\nSocial Cognition and Interaction Training (SCIT) on ryhmämuotoinen sosiaalisen kognition kuntoutusmenetelmä psykoosipotilaille. Menetelmän tavoitteena on kehittää kykyä sosiaalisten tilanteiden ja toisten ihmisten mielentilojen tulkintaan ja tätä kautta kohentaa potilaiden sosiaalista toimintakykyä.\nSäteilyttää - Röntgenologian ajankohtaisilta 15.9.2017\nKoulutus on osa työnantajalle annetun koulutusvelvoitteen mukaista täydennyskoulutusta, joka tulee järjestää ionisoivan säteilyn käyttöön osallistuville. Lisätietoja Säteilyturvakeskuksen ST-ohje 1.7(2012). Vielä ehdit mukaan!\nTraumakeskeinen kognitiivinen psykoterapia 20.–22.11.2017\nKolmipäiväinen perehdytyskoulutus traumakeskeisen kognitiivisen psykoterapian manuaaliin psykoterapeuttista työtä tekeville mielenterveysalan ammattilaisille.\nTrauman kohdatessa - uhrille ja omaiselle parhaiten tukea antavat sanat ja teot 12.10.2017\nHenkinen ensiapu askeleittaisessa kriisiauttamismallissa arkipäivän onnettomuuksista terroristitekoihin ja suuronnettomuuksiin UUSI KOULUTUS\nVaativat ja tunteita herättävät asiakkaat 17.10.2017 Ylivieska, 18.10.2017 Oulu\nKoulutus käsittelee asiakastilanteita, joissa asiakkaan (yhteistyökumppanin, omaisen) käytös poikkeaa normaaleista, hyvistä toimintatavoista aggressiivisuuden tai kohtuuttomien vaatimusten suuntaan. Sen tavoitteena on, että työntekijä oppii ymmärtämään kiukkuisuuden, vaativuuden ja röyhkeyden sisältämän viestin ja toimimaan tilanteessa.\nValehtelua, toiveajattelua, outoja uskomuksia, ajatusvääristymiä ja psykoottisia harhoja 29.11.2017 Oulu, etäluentona Kuusamossa, Pyhäjärvellä, Raahessa ja Ylivieskassa\nTietoinen valehtelu mm. hoitosuhteissa on niukasti analysoitu ja tutkittu aihe, mahdollisesti osin siksi, että terveyspalvelujen yhteydessä on ollut "poliittisesti epäkorrektia " tähdentää sitä, että valehtelua esiintyy. Psykiatrisen vankisairaalan vastaava ylilääkäri, dosentti Hannu Lauerma avaa koulutuksessa ”Epätoden alalajien” luonnetta, käsitteitä, jäsentämistä, ymmärtämistä ja kohtaamista.\nLaajenna osaamistasi koulutuskokonaisuuksilla\nKirjallisuusterapia 25 op kevät 2018 - syksy 2018\nKesäyliopiston järjestämä Kirjallisuusterapia 25 op -kokonaisuus on ammattillista täydennyskoulutusta. Koulutuksen suorittanut voi käyttää nimikettä kirjallisuusterapiaohjaaja. Kirjallisuusterapiaohjaaja on oikeutettu vetämään kasvuryhmiä. Koulutuksesta on hyötyä myös esim. luovan kirjoittamisen ohjaajan työssä. Jos henkilöllä on terapeuttina toimimiseen oikeuttava perustutkinto (psykologi, psykiatrinen sh, psykiatri), hän on oikeutettu käyttämään kirjallisuusterapeutti-nimikettä.\nKokonaisvaltainen joogaohjaajan koulutus 2.2.–16.12.2018\nKokonaisvaltainen joogaohjaajan koulutus perustuu klassiseen Hatha-joogaan, jota täydennetään ja muokataan kehoterapiamenetelmien ja kokonaisvaltaisten liikemuotojen avulla niin, että joogan terapeuttinen vaikutus syvenee. Tarkoitus on löytää jokaiselle oma tapa harjoittaa joogaa. Näin joogan vaikutus voi olla hyvinkin syvää ja eheyttävää.\nKokonaisvaltainen rentoutusohjaajan koulutus 22.9.2017–19.5.2018\nKriisityön koulutusohjelma 20 op – ”Stepped model of care” 16.10.2017–15.5.2018 (yht. 10 pv). Koulutuksessa hyödynnetään psyykkista traumatisoitumista koskevaa uusinta tutkimustietoa huomioiden aivot, mieli ja keho traumasta toipumisen tukemisessa. Koulutus antaa TENTS EU -koulutussuositusten mukaisen traumaattisten tapahtumien kriisityöntekijän pätevyyden. Kouluttajina psykologi, traumapsykoterapeutti VET Soili Poijula ja LL, anestesiaerikoislääkäri, kivunhoidon erityispätevyys, kognitiivisen lyhytterapian pätevyys Ari-Matti Huotari.\nLasten tunnetaito-ohjaaja MM® -peruskoulutus 35 op 13.3.2018–kevät 2019 (yht. 14 pv)\nKoulutus antaa käytännön tietoa ja kokemuksia lapsen tunnekehityksen tukemisesta sekä tunteiden tunnistamisen ja käsittelemisen opettamisesta n. 4–14-vuotiaille lapsille ja nuorille yksilötyössä sekä ryhmissä monimenetelmällisesti (MM).\nLCA Life Coach® -koulutus 20 op 13.10.2017–14.10.2018\nKoulutuksen tavoite on antaa opiskelijalle vahva näkemys elämän kokonaisvaltaisuudesta ja ihmisten ohjaamisesta eteenpäin joko yksityis- tai työelämässään. Koulutus kehittää myös opiskelijan omaa itsetuntemusta, antaa keinoja itsensä syvempään ymmärtämiseen ja työkaluja parhaan mahdollisen, omannäköisen elämän luomiseen.\nRatkaisukeskeinen lyhytterapeutti 15 op 13.2.–6.11.2018 (yht. 8 lähipäivää)\nKoulutus on suunnattu henkilöille, jotka ovat kiinnostuneita psykoterapeuttisista ja ohjauksellisista työskentelymenetelmistä ja niiden tuloksellisesta soveltamisesta omien asiakkaidensa kanssa. Edellytyksenä koulutukseen osallistumiselle ovat suoritetut tai meneillään olevat / yhtä aikaa suoritettavat Psykoterapeuttiset valmiudet -opinnot.\nSeksuaalineuvojakoulutus 30 op 2017–2018\nSensorinen integraatio ja luova liikunta 20.10.2017– 19.1.2018 (4 pv)\nSaat perustietopaketin sensorisen integraation teoriasta sekä valmiuden ohjata luovan liikunnan ryhmiä lasten ja nuorten kanssa.\nVoimauttavan valokuvan perusteet hoidollisten ja pedagogisten alojen työntekijöille 8 op 28.3.2018–7.5.2019\nVoimauttavan valokuvan menetelmä – Dialoginen näkemisen tapa työvälineenä oman itsen ja toisen korjaavaan katsomiseen. Kouluttajana voimauttavan valokuvan menetelmän kehittäjä, sosiaali- ja taidekasvattaja Miina Savolainen.\nVoimavarakeskeinen mindfulness-ohjaaja 25 op 13.10.2017–17.3.2018\nVoimavarakeskeinen mindfulness-ohjaajakoulutus on suunnattu ohjaus- ja valmennustyön ammattilaisten täydennyskoulutukseksi. Koulutus antaa hyvän pohjan mindfulness-menetelmien soveltamiseen asiakastyössä, yksilöiden ja ryhmien ohjauksessa sekä työyhteisöjen kehittämisessä. Koulutuksessa voimavarakeskeiset menetelmät ja tietoisuustaidot yhdistyvät kokonaisuudeksi, joka luo energiaa ja uudenlaista ymmärrystä ja toimintatapoja vuorovaikutussuhteisiin. Haku päättyy 25.9.\nVoimavarakeskeinen perhe- ja verkostotyön koulutus puheterapeuteille 30 op 22.3.–23.11.2018\nKoulutuksen tavoitteena on vahvistaa puheterapeuttien kykyä tehdä työtä erilaisten perheiden ja verkostojen kanssa.\nVoimavarakeskeinen työnohjaajakoulutus 2018–2020 (60 op) alkaen 1.–2.2.2018\nKoulutuksen tavoitteena on perehdyttää osallistujat voimavarakeskeisen työskentelyn filosofiaan, teoriaan ja käytäntöön työnohjauksessa. Se antaa erinomaiset valmiudet toimia työnohjaajana tai prosessikonsulttina sekä välineitä asiakastyöhön, ihmisten ja itsen ohjaamiseen. Haku päättyy 10.11.\nKatso koko ammatillinen täydennyskoulutustarjonta tästä\n"Ihmisen itsensä tuottamat hormonit ja kehon muodostamat aineet ovat monin verroin voimakkaampia kuin mitkään lääkeaineet, päihteet tai dopingaineet."\nEhjin nahoin muutoksessa 29.9.2017 klo 18.00–20.00\nRatkaisukeskeiset työelämänvalmennustaidot esimiestyöhön – Työhyvinvointia ratkaisukeskeisin menetelmin 3.10.2017–17.4.2018 (yht. 7 pv)\nEsimiestyö on ennen kaikkea vuorovaikutusta! Ratkaisukeskeiset esimiestaidot auttavat esimiehiä kohtaamaan ja tukemaan alaisiaan, ne virittävät positiivista yhteishenkeä ja auttavat kohtaamaan muutoksia paremmin. Koulutuksessa opitaan vuorovaikutusta parantavia menetelmiä ratkaisukeskeisesti sekä opitaan säätelemään ja hallitsemaan stressiä.\nSairauspoissaolojen hallinta esimiehen keinoin 20.2.2018\nTyöoikeuden ajankohtaispäivä 21.2.2018\nLainsäädäntökatsaus - mitä uutta on tullut voimaan ja mitä uutta on tulossa. Työpaikalla sopimisen juridiikka. Työ- ja virkasuhteen muuttaminen; uutta oikeuskäytäntöä. Sisäilmaongelmat ja työnantajan vastuu.\nEnglantia terveydenhuollon osastosihteereille\nKertaa, kartuta, keskustele ja kirjoita – 4Ks in English\nRohkaistu käyttämään työelämän englantia\nEspanjaa aloittelijoille - ¡Bienvenidos!\nEspanjan keskustelukurssi iNos divertimos!\nPuolan kielen peruskurssi 1\nAktivoi ranskan taitosi\nKatso koko kielikoulutustarjonta tästä\nRakennusaineita omaan ja työyhteisön hyvinvointiin\nHaavoittuva mieli – tunnista ja tue 7.11. ja 14.11.2017\nHallittu rajoittaminen 12.–13.10.2017\nHaluaisitko harjaantua kohtaamaan uhkaavia tilanteita, lisätä kykyäsi hallittuun toimintaan rajoittamistilanteissa ja oppia hallitsemaan itsesuojauksen peruslähtökohdat?\nMyötätunnon ja -innon mullistava voima! 29.11.2017\nMiten vahvistaa hyvinvointia ja tuloksellisuutta työyhteisöissä?\nOmat tarinat –taideryhmä 7.10.–18.11.2017 (20 t)\nRyhmä on tarkoitettu kaikille, jotka haluavat avata tai laajentaa omaa luovaa tekemistään, saada rohkeutta omaan ilmaisuun ja löytää uusia tapoja tehdä taidetta.\nPsykologinen lihastestaus – Kehollisten vasteiden arviointi osana tunteiden vapauttamistekniikoita 21.11.2017\nPsykologinen lihastestaus on kinesiologiaan pohjautuva menetelmä, jonka avulla pyritään selvittämään kehon erilaisia reaktioita eli vasteita psyykkisen, kuten tunnekuormituksen lisääntyessä.\nSimply Meditaatio 20.11.2017\nSimply Meditaatio on aivan uusi tapa meditoida. Menetelmä on kehitetty nimenomaan länsimaisille ihmisille, joille rauhoittuminen on vaikeaa. Tekniikat ovat helppoja oppia ja vaativat päivittäin vain 5–10 minuuttia.\nTRE–stressinpurkuliikkeet – syväjännityksistä vapaaksi 22.11.2017 (4 t) Oulu\nHarjoitusmenetelmälla voit helpottaa stressioireitasi ja edesauttaa kehosi rentoutumista syvistä jännitystiloista sekä edistää rasituksen jälkeistä palautumista.\nTaito- ja taideaineiden koulutukset kattavat monipuolisen valikoiman eri taiteenlajien kursseja kädentaitoja ja kehonhuoltoa unohtamatta.\nMaalataan yhdessä! 25.9.-11.12.2017\nSukututkimuksen jatkokurssi alkaen 6.2.2018\nTasapainoinen ja tyytyväinen hevonen - yhteistyöhaluinen harrastuskumppani 19.9., 3.10. ja 17.10.2017\nLue lisää taito- ja taidealan kursseistamme:\nAvoin yliopisto-opetus on tarkoitettu kaikille pohjakoulutuksesta riippumatta. Monet oppikurssit ja opintokokonaisuudet sopivat erinomaisesti sekä ammatillisen osaamisen että oman harrastuneisuuden tukemiseen.\nSyksyllä alkavat mm. seuraavat opinnot:\nOrganisaatioiden ja työyhteisöjen johtaminen 25 op (LY)\nTerveystieteet 25 op (OY)\nKatso koko tarjonta tästä.\nIkääntyvien yliopistossa opiskeleville ei aseteta pohjakoulutusvaatimuksia, vaan kaikki halukkaat voivat tulla kuuntelemaan luentoja ja osallistua toimintaan. Senioritoiminnan tarkoituksena on tukea ikääntyvien omaehtoista itsensä kehittämiseen ja harrastuksiin liittyvää toimintaa.\nPuh: 044 465 2205, 044 465 2206


VillaNanna: Joulun aamiaspöydän virkattu leipäkori ja ommeltu leivinliina\nJoulun aamiaspöydän virkattu leipäkori ja ommeltu leivinliina\nTänä vuonna tulee hyvin vähän mitään reseptejä muista kuin hävikkiruuasta tehtyjä, mutta paljon muuta tulee ja taidetaan blogissa viettää pidennettyä joulua juuri tästä syystä. Jouluaamuna meillä herätään puuron tuoksuun ja aamupalaa nautitaan aina joulupukinkuumalinjaa katsoessa. Olohuoneessa saa syödä ja katsella telkkaria. Mikään kiire ei minnekkään ole vaan kaikessa rauhassa vain nautitaan.\nTänä vuonna halusin mukaan vähän itse tehtyä ja sisustuskorit ovat helppo ja nopea toteuttaa. Korin sangat on toteutettu vanhan nahkatakin osista. Itse kori voi totetuttaa joko vanhoja t-paitoja käyttämällä tai sitten ostetusta trikookuteesta. Itse löysin kerän trikookudetta koristani ja tein siitä leipäkorin lämpimäisille. Aamiaisella tarjoilen aina tuttuja pika-voisarvia. Niitä nautitaan aina joko täyttämällä ne tai sitten dippaamalla hilloihin tai marmeladeihin. Näin tälläkin kertaa.\nOsa tarjoiluastioista ja lautasista on Kierrätyskeskuslöytöjä. En enää katselle uusia lautassettejä kun Kierrätyskeskuksesta saa upeita juttuja kattaukseen ja meillähän katetaan aina niin, että eripari on paras pari- ajatuksella.\nKorin virkkausohjeita on netti täynnä. Itse tein leveäpohjaisen ja matalareunaisen korin. Sangat on helppo lisätä valmiiteen työhön helposti. Tämän korin teossakaan ei kauaa nenu tuhise ja korin lisäksi voi virkata lopusta vaikka pannunalusia, joita virkkailin tuossa kesällä ja postailin. Tällainen sarja sopii hyvun myös vaikka lahjapakettiin.\nLeivinliinoja on helppo tehdä kankaan jämistä ja niitä tarvitaan myös aina. Punainen söpö leivinliina on tehty aikanaan itselle ommeltuun esiliinaan, tämä setti on myös sellainen, jonka voi tehdä lahjaksi läheiselle.\nAatossa on aina sellainen ihana pieni odotuksen kutitus mahassa. Odotetaan hyvää ruokaa, juomaa, seuraa ja tietenkin joulupukkia ja lahjojen avausta. Odotan myös sitä hetkeä kun vieraat lähtevät, lahjat on avattu ja saa heittäytyä naposteltavien kanssa sängylle omaan rauhaan ja laittaa leffa pyörimään.\nMeillä ei luumumarmeladista välitetää niin joulutähtiin tulee aina viniljarahkasydän. Johan maistuu taas nämäkin herkut meille. Vaikea perhe. Suklaiden reseptit löytyykin sitten täältä.\nLähettänyt Melissa L klo 11.10\nTunnisteet: Joulu, Lahjavinkit, Ompelu, sisustuskorit, virkkaus\nenkulin käsityöt 25. joulukuuta 2016 klo 13.24\nIhanat herkut ja tuo leipäkori on huippu.\nRentouttavaa Joulun Jatkoa.\nNelli L 26. joulukuuta 2016 klo 8.22\nNyt on ihana rentoutua ja olla vain. Tosin meikäläinen nyt innostui postailemaan kaikenlaista jo nyt ja ompelukone kutsuu minua myös. Ja innoissani odotan hävikkiruokaa pöytään. Tänään se alkaa...


Miten elämässä kävi näin? — OSAKARIK\nMiten elämässä kävi näin?\n27.5.2018 15:07 Olli Kankaanpää 16 kommenttia\n- Jos joku osaa väärentää rahaa, se olen minä. Tutkin eurokolikoita ennen niiden liikekannallepanoa.\n- Yksi entisistä ystävistäni yleni ilmavoimien komentajaksi, minulla on ainoastaan Suomen paras todennettu motoriikka.\n- Yksi entisistä ystävistäni perusti yrityksen nimeltään Notareal ja hänet tuomittiin Suomen suurimpana talousrikollisena. Hän sai lentokapteenin papereihin ohjaavan opiskelupaikan Yhdysvalloista, mutta keskusteltuani kanssani päätti suorittaa Sykin viimeisen vuoden loppuun. Loppu onkin historiaa.\n- Seurustelin aikoinaan tällä hetkellä ei pörssinoteraatun, mutta kenties kohta noteeratun Suomen rikkaimpiin kuuluvan naisen kanssa. Olin kihloissa nykyisen pääomistajan kanssa.\n- Talvivaaran Pekka Perä oli entinen paras kaverini. Panin välit poikki jo ennen Suomessa toteutettua kaivoshanketta.\n- Yksi entisistä kavereistani kidnapattiin Tapulikaupungin kantabaarini edustalta. Pyysin hänet kotiini selvittämään päänsä, ei tietenkään totellut ja seurauksena oli Ilta Sanomien etusivun lööppi: miljonääri kidnapattu.\n- Tunnen Grotenfeltit, Ramsayt ja jopa edesmenneen Niklas Herlinin. Niklas ymmärtääkseni antoi minulle näille sivuille monta kirjoituskieltoa.\n- Olen tehnyt Suomen paksuimman diplomityön. Suullisesta sopimuksesta huolimatta Outokumpu Oyj ei maksanut minulle rojalteja kehittämistäni seoksista.\n- Olen käynyt Mäntyniemessä muutamaan otteeseen, mutta en koskaan tavannut punatukkaista noita-akkaa, tarinoita riittää lisää, mutta en nyt viitsi kuten ei myöskään Suojelupoliisin entinen päällikkö Seppo Tiitinen..\nKöyhänä syntynyt ja köyhänä kuolee. Edesmennyt isäni (kirurgi ja ortopedi) sanoi minulle: Älä lue itseäsi lääkäriksi, tapat potilaasi.\nJuha Hämäläinen 27.5.2018 15:11\nTämä oli hienoa piiloteltua rehvastelua. Oikein hauskaa.\nOlli Kankaanpää 27.5.2018 15:12\nKiitos, se olen vain minä ja Tapio Rautavaaran sanoin kaikki on totta.\nMatti Villikari 27.5.2018 19:24\nMinä sentään olen kakkinut samassa vessassa missä Jacklyn Kennedy!\nRaimo Tossavainen 27.5.2018 21:50\nMinä olen ollut samassa vesisateessa Kekkosen kanssa.\nJuhani Vehmaskangas 27.5.2018 15:22\nKuin itsestäni olisin lukenut. Paitsi että ex-tyttöystäväni poika omistaa yhden Ruotsin suurimmista yrityksistä. Jätin hänet koska en pystynyt juomaan riittävästi.\nOlli Kankaanpää 27.5.2018 15:28\nSaksassa sai aikoinaan erikoistarjouksessa panttitölkistä enemmän rahaa mitä itse juoma maksoi. Suomessa se ei ole mahdollista, säädelty yhteiskunta, odotan vain sotea ja taskuun tippuvia rahoja. Ai niin, isäni perustaman Hakaniemen Polin osake kuuluu lääkäri siskolleni.\nJuhani Vehmaskangas 27.5.2018 15:51\nPitää vaan säilyttää tyhjät tölkit ja odottaa, että alumiinin hinta nousee.\nOlli Kankaanpää 27.5.2018 16:16 Vastaus kommenttiin #7\nBensan hinta on pilvissä, onneksi on varakanisteri.\nOlli Kankaanpää 27.5.2018 16:17 Vastaus kommenttiin #7\njuha haapaniemi 27.5.2018 15:45\nUppoaa minun huumorintajuun täysillä!\nOlli Kankaanpää 27.5.2018 15:51\nKiitos, mutta omaa elämääni katsellessani en tiedä pitäisikö itkeä vai nauraa.\nJuha Hämäläinen 28.5.2018 08:50\n#6. Ota elämäsi tragikoomisena sattumana. Se on sitä kaikkien kohdalla.\nOlli Kankaanpää 28.5.2018 12:48 Vastaus kommenttiin #15\nTragiikkaa löytyy komiikkaa enemmän, mutta köyhä senkun porskuttaa.\njuha haapaniemi 27.5.2018 16:43\nAntero Ollila 27.5.2018 19:28\nAbraham Lincoln oli epäonnistunut elämässään suurin piirtein kaikessa, mutta sitten hän päätti ryhtyä USA:n presidentiksi. Häntä pidetään edelleen USA:n kaikkien aikojen parhaana presidenttinä. Ei pidä lakata yrittämästä.\nOlli Kankaanpää 28.5.2018 03:46


Maailma on liikettä, olemmeko me\n16.1.2014 11:10 Juhani Kahelin\nHiukkanen ei ole tässä ei tuolla vaan molemmissa. Sellainen maailma on. Näin vai noin, kummin se on? Maailma on arvoitus. Elämä on arvoituksen ihmettelyä. En ole tässä vaikken tuollakaan. Missä siis olet? Heinänkortena, alkusolun hapuiluna, haudan...


Seuraa maailmancupin finaaleja |Seuraa maailmancupin finaaleja – Suomen Suunnistusliitto\nSuomen Suunnistusliitto > huippu > Seuraa maailmancupin finaaleja\nSeuraa maailmancupin finaaleja\nhuippu, media 1.10.2015 PL\nSuunnistuksen kansainvälinen kilpailukausi päättyy loppuviikon aikana Sveitsin Arosassa kilpailtavaan maailmancupin finaalikierrokseen. Viikonlopun ohjelmassa on perjantaina pitkä matka, lauantaina keskimatka ja sunnuntaina sprinttiviesti.\nAlppien ympäröimä Arosa ehti jo peittyä runsaaseen lumivaippaankin, mutta lumet sulivat ja kilpailijat pääsevät alkuperäisiin maastoihin lähes 2000 metrin korkeuteen merenpinnasta.\nSuomi lähtee Sveitsin osakilpailuihin nuorten tulokkaiden raikastamalla joukkueella. Ensikertalaisia joukkueessa on kolme, Olli Ojanaho, Topi Raitanen ja Lotta Karhola, minkä lisäksi mukana on useita nuoria, joilla on urallaan vasta muutama arvokisastartti aikuisten puolella. Kokeneempaa kaartia cupissa suomalaisittain edustavat Mårten Boström ja Hannu Airila sekä Merja Rantanen ja Minna Kauppi.\nAikuisten maajoukkueessa ensimmäistä kertaa Sveitsissä esiintyvää nuorten MM-menestyjä Olli Ojanahoa ei nähdä vielä perjantain pitkällä matkalla. Myös Hannu Airila jättää pitkän matkan kisaan väliin ja keskittyy lauantain keskimatkalle. Jo aiemmin oli tiedossa, että Topi Raitanen starttaa Sveitsissä vain sunnuntain sprinttiviestiin.\n– Hannu on keskimatkan erikoismies ja hän keskittyy lauantain kisaan täysillä. Olli puolestaan varmistaa vielä kunnon palautumisen viikonlopun pienen flunssan jäljiltä, kertaa maajoukkueen päävalmentaja Juha Taini viilaukset perjantain kokoonpanoihin.\nMaailmancupin kokonaiskilpailun kärkipaikkaa pitävät ennen finaalikierrosta Ruotsin Tove Alexandersson ja Sveitsin Daniel Hubmann. Molemmilla on selkeä johto seuraaviin, mutta viimeisen osakilpailun tuplapisteet voivat vielä sekoittaa kokonaiskilpailunkin pakkaa – tosin Alexanderssonin takana toisena oleva Tanskan Ida Bobach mahdollisesti suunnistaa vain keskimatkan.\nSuomalaisista parhaissa asemissa ennen viimeisiä osakilpailuja ovat Mårten Boström (10.) miehissä ja Merja Rantanen (13.) naisissa.\nJärjestäjien kisasivuilta linkit live-tulospalveluun, GPS-seurantaan ja videolähetykseen.\nEdellinen artikkeliNuori Suunta -uutiskirjeSeuraava artikkeliOP, Valo ja Suunnistusliitto kiittävät Hippo-suunnistuskesästä


Converse alennuskoodi 2021 - Katson uusin alekoodi | Shophop.fi\nConverse alennuskoodit ja parhaat tarjoukset\nTältä sivulta löydät kaikki Conversen ajankohtaiset tarjoukset ja toimivat alekoodit.\nCovenverse: ajaton suosikkimerkki alennuksella\nSuosikkimerkki Converse on viime vuosina jälleen noussut suureen suosioon. Tämä tarkoittaa sitä, että Converseja saa useista verkkokaupoista mutta niitä ei saa usein alennuksella. Usein Conversen alennukset ovat vaikeita löytää, mutta me olemme keränneet tälle sivulle kaikki parhaimmat Conversen tarjoukset. Conversen ale ei ole ainoa paikka, josta saat kengät edullisesti: Conversen alennuskoodilla ostat normaalihintaiset kengät alennettuun hintaan.\nNaisten, miesten ja lasten Converset\nConversen kengät sopivat sekä miehille että naisille. Monet kengät ovat ns. unisex-malleja, eli ne sopivat kaikille, kunhan sopiva koko on tarjolla. Kengistä tehdään myös erikseen miesten ja naisten mieltymyksiä paremmin mukailevia malleja. Myös lapsille ja nuorille valmistetaan omat mallinsa. Lasten Converse alesta ostat kengät todella edulliseen hintaan, sillä lasten kengät ovat jo lähtöhinnoiltaan halvempia kuin aikuisten kengät.\nKengistä on tarjolla useita erilaisia malleja. Suosituin ja tunnetuin All Star -malli on saatavilla niin varrettomana kuin varrellisenakin. Värejä on tarjolla laidasta laitaan, aina perinteisistä valkoisista ja mustista pinkkeihin ja turkooseihin asti. Eritoten valkoiset Converset ovat tällä hetkellä suosittuja ja niitä saa myös alennuksella. Yksiväristen mallien lisäksi tarjolla on mitä erilaisimpia kuoseja. Osa erikoisimmista malleista on saatavilla vain rajoitetun ajan.\nConverset eivät ole pelkästään kesäkengät, vaan merkiltä löytyy useita vuorellisia kenkiä talvikäyttöön. Nämä näyttävät ulkoisesti kuitenkin perinteisiltä Converseilta, joten voit nauttia suosikkikengistäsi myös pakkassäällä. Ulkopinta talvikengissä on yleensä nahkaa, joten se pitää paremmin kosteuden loitolla.\nVaikka kenkiä on tarjolla valtava määrä, Converse ei ole ainoastaan kenkämerkki. Valikoimasta löytyy myös vaatteet, laukut, aurinkolasit, kellot, ym.\nConversen alennuskoodit ja niiden käyttäminen\nConversen alennuskoodin käyttäminen hyvä tapa hankkia Converset halvalla. Voit säästää kymmeniä euroja kenkien hinnassa. Klikkaa “katso koodi” ja saat näkyviin alekoodin. Verkkokauppa avautuu uuteen välilehteen ja näet siellä kenkävalikoiman. Syötä alennuskoodi kassalla sille varattuun kohtaan. Kaupasta riippuen alennuskoodin voi antaa jo ostoskorissa tai vasta tilausvaiheen loppupuolella ennen maksamista.\nJos kyseessä on tarjous, klikkaa “katso tarjous” ja tarjous avautuu uuteen välilehteen. Tarjouksen yhteydessä et tarvitse erikseen alekoodia. Jos haluat säästää rahojasi ostohetkellä vielä enemmän, sinun on mahdollista ostaa Converset osamaksulla tai laskulla, jolloin et maksa koko summaa kerralla. Jos tämä mahdollisuus on tarjolla, näet sen kassalla maksutapaa valitessasi. Muista aina syöttää Conversen alennuskoodi ennen maksua, jotta saat Converset alennuksella.


Tässäpä olisi nyt kolmas ja viimeinen "Pukisinko enää päälleni"- postaus vuoden 2014 asuista! Pakko näin viimeisen postauksen yhteydessä mainita että kylläpä se mieli ja silmä muuttuu näin vuosien kuluessa, kyllä sitä huomaa mitä olisi pitänyt tehdä toisin ja niin edelleen.. No mutta antaapa mennä! Muistakaahan valita lukiessanne se suosikkinne näistä.\nTämän pukisin ehdottomasti uudelleen, ihanan rento mutta tässä on silti sitä jotain! Laukku kyllä menisi vaihtoon, hopeat korut ja laukku kultaisilla yksityiskohdilla ei miellityä silmää. Ehkäpä myös kengät vaihtaisin, sillä en ole nykyään varma tolppakorkoisten kenkien ja maxihameen yhdistelmästä.\nRentoa tässäkin, menisi varmasti vielä.\nMitä ensimmäiseen asuun tulee niin ehdottomasti kyllä! Kuvassa ei valitettavasti näy, mutta ylläni on vielä suosikki mustavalkoraidallinen crop top mikä kylläkin tuhoutui pesussa ja on tällä hetkellä vaaleanpunamustaraidallinen, hha! Anyway tuo oli tuon syksyn suosikkiasuni.\nToinen, hmmm liian valkoinen! Mutta huivi tuolla tyylillä menee.\nViimeinen on myös ihan cool, muttei ehkä sitä minua, liian tylsä.\nEka asu on niiiiin suloinen. Tuona syksynä pinkki ja viininpunainen olivat aika hotti kombo muotilehtien mukaan ja sitähä mun oli kokeiltava.\nKeskimmäinenkin asu menisi, tykkäsin älyttömästi tuon lyhykäisen nahkarotsin ja peplumtopin yhdistelmästä. Ja musta harmaa hei! ♥\nViimeinen asu, ei tsiisus nounou! En älyä tuota ideaa tuossa asussa..\nOijoi beigeä ja lepardia, näistä mun suosikki koroista puhumattakaan. Ehdottomasti tulee näkymään ylläni tuo asu uudelleen. Toppi ei vaan enää jostain syystä tahdo iskeä tällä hetkellä, en tiedä miksi..\nKeskimmäisessä asussa halusin kokeilla jotain hieman rokahtavampaa, mikä ei sinänsä ole oikein mun juttu enää - tosin onko koskaan edes ollutkaan, en pukisi. Tukkatyyli tosin iskee! Ja hei mikä on tuo laukkuvalinta?\nViimeisen asun housut ja neule yhdessä on vieläkin rakkautta, suosikkeja molemmat niin yhdessä kuin erikseen. Nuo kengät tosin ovat joutaneet jo kirpparikasaan. Pukisin tosiaan mutta eri koroilla!\nHahaha tässä ensimmäisessä asussa muistan vaan kuinka mua ärsytti kun uppouduin taustaan. Anyway siis tuo oli myös yksi tuon syksyn suosikki kokonaisuuksistani, voisin ehkäpä vielä laittaa sen ylleni.\nKeskeltä löytyy sitä ajatonta camel coat lookia, mun mielestäni toimii todella hyvin korallinvärisen laukun ja huivin kera. Ehkäpä en kuitenkaan nuita vaaleanpunaisia pöksyjä tuohon yhdistäisi.. Ja en jstain syystä enää tunne oloani kotoisaksi tuollaisessa takissa missä on iso huppu ja mikä menee tuolla lailla kiinni, mutta kylläpä tuo takki silloin töllöin päälle päätyy.\nJa viimeinen asu on ihan söötti, mutten välttämättä lähtisi enää kasaamaan tuota kokonaisuutta ylleni..\nAhh tuota karvatakkilookia, saattaisi ehkä mennäkin mutta muutamaa muutosta ehkä saattaisin harkita.\nToinen asu, en usko että tulisi enää tuohon pukeuduttua.\nPunaista ja ruskeaa, tuolla kokonaisuudella on tullut pakkaspäivillä kuljettua niin viime kuin tänä vuonnakin.\nViimeinen ja niin siis ihan vuoden 2014 viimeinen asukokonaisuus oli aikas ihana värimaailmaltaan, voisin pukea mutta nuo neule Uggit eivät päädy jalkaan enää tuolla tyylillä..\nMuistakaahan kurkata kaksi ensimmäistä postausta näistä jos olette ne jostain syystä missanneet!\nNämä olivat tosiaan kävijämäärältään melko suosittuja postauksia, joten kasaan ilomielin teille myös vuoden 2015 asut. Tämän jätän todennäköisesti loppuvuodelle, sillä haluan vähän väliä ennen kuin alan näyttämään ja kertomaan mielipiteitä teille asuista joita näitte muutama kuukausi sitten.\nMulla olisi vaikka mitä ihanaa ja hauskaa selitettävää teille, maaliskuu ja kevät kun tuo vaikka mitä kivaa tullessaan. Ajattelin kuitenkin säästää höpöttelyt pienimuotoiseen kuulumispostaukseen mikäli multa löytyy motivaatiota sellainen väsätä ensiviikolla, kuten tiedätte niin en ole niissä mikään parhain. Anyway painunkin tästä pian untenmaille, jotta huomenna jaksaa taas raataa töissä! Oikein mukavaa viikonloppua teille! ♥\nNoniin tuomiota tulemaan!\nOnko suosikkia? Entä nounouta?\nComments (33) Tags: style, throwback\nJenniina 4. maaliskuuta 2016 klo 8.39\nTässäkin erässä oli kyllä kivoja asuja (kuten leo ja nuo upeat beesi-mustat korot♥), mutta mun huomio kiinnittyi eniten siihen että näissä oli niin monta erilaista laukkua :D niin nättejä laukkuja niin paljon, ah ihanaa ♥ oma laukkuarsenaali ei ole "ihan" noin laaja :D\nKata 8. maaliskuuta 2016 klo 7.44\nKiitooos Jensku!♥ Hha joo multa on muutamat ihmiset kysyneet että kuinka monta laukkua omistan:D Jooo olisi kai aika väkertää se 10 suosikki laukkua- postaus;)\nEssi 4. maaliskuuta 2016 klo 10.49\nVooi upeita jälleen. ♥ Mun silmään ehkä eniten osui toi missä sulla on leopardi kuvioinen toppi ja noi aivan älyttömän mahtavat korot, huh. ;-) Vaikka mä itse henkilökohtaisesti en ole oikeen korkokenkien ystävä, ku en miellä niitä sopivan mulle kovin hyvin, tykkään mieluummin lättätassuista. :D Mutta sulla on niin upeita korkoja aina. ♥\nKata 8. maaliskuuta 2016 klo 7.46\nKiitos Essi 8) Tuo on kyllä yksi omakin suosikki kokonaisuuteni, mutta toppi vaan tuntuu turhan "nuorekkaalta" tai jotain, en tiedä:'D Hhha kukin talsii tyylillään, mä taas rakastan korkoja, mutta harmittaa että omistan liian vähän ja ei voi kauhean paljon käyttää:<\nMaria L 4. maaliskuuta 2016 klo 14.28\nTuo lepardi/beige on kyllä mun lemppari näistä!♡ Voih nuo korotkin tossa asussa on niin ihanat! Sulla on kyllä niin monipuolinen tyyli, niin menneinä vuosina ja tälläkin hetkellä! Tykkään siitä miten yhdistelet asusteita ja teet toimivia kokonaisuuksia..☆ Love your style!♡ :*\nKata 8. maaliskuuta 2016 klo 7.47\nJo kolmas on tuota mieltä, ihanaa sillä niin on minunkin suoikkini 8) Hih mä oon vähän laidasta laitaan pukeutuja, tykkään:3 Ihana Maria ♥\nSaara 4. maaliskuuta 2016 klo 17.37\nSulla on kyllä kiva tyyli, kaikissa asuissa on aina jotain erilaista!:) Ehdottomasti vaan vähän myöhemmin vuoden 2015 vuoden asut:)\nHih kuten aiemmin sanoin, oon vähän laidasta laitaan pukeutuja;) Kiitos!:3\nLinda 4. maaliskuuta 2016 klo 18.03\nNiin monia upeita asuja taas kerran Kata! Sun tyyli on kyllä ihan mieletön<3 Tuo, missä sulla on punaiset housut ja musta neule on tosi paljon mun mieleen, samoin toi toisen kuvan asu :) Ja kuten tossa ylempänäkin jo mainittiin, sulla on ihan tajuttomasti kivoja laukkuja! :D Kelpaisi mullekin<3\nKata 8. maaliskuuta 2016 klo 7.48\nKiitos Linda mahtavista sanoistasi taas ♥ Ihana kuulla mitkä on teidän mieleenne näistä! Joo laukkuja löytyy jonkun verran, voisin tosiaan väkertää sen top 10 laukkuni ;)\nKati 4. maaliskuuta 2016 klo 19.26\nMahtava postaus idea! Oma lemppari oli kolmos kollaasin oikeen puolimmainen kuva, ihanat pöksyt ja hyvin yhteensopiva asu <3\nKata 8. maaliskuuta 2016 klo 7.49\nKiitos Kati! Hih tuo taitaneekin olla tämän postauksen suosituis look. Itsekin tykkään ♥\nSofia // Hyvinvointia nyt! 4. maaliskuuta 2016 klo 22.35\nVoi mikä upeus sä nainen ootkaan, han joka asussa, höpöhöpö! <3 Pakko muuten nostaa tuolta muutama kampaus tähän, etenkin tuo nuttura bandeaulla, siis... Miten sä saat siitä noin täydellisen näköisen?! Kerro salaisuutesi... :P Tuon leoparditoppi/hiushuivilookin kampaus on myös aivan ihastuttava, puhumattakaan noista mustabeigeistä korkkareista :) Sä varmaan älysit tuosta jo mikä mun suosikkiasu onkaan... :D Aivan ihana postaus ja asut jälleen kerran! :) <3\nKata 8. maaliskuuta 2016 klo 7.51\nVoi Sofiaa, kiitos tuhannesti aina sun mieltä lämmittävistä kommenteista! ♥ Hhha joo siis itse en esim käytä mitään hiusdonitsia alla, joten ihan naturellina tuossa tukka. Mulla oli tosiaan vielä pidennykset tuossa joten nekin helpotti tuota nutturan tekoa, mutta kyllä sitä omaan ja lyhyempäänkin tukkaan saa tuollalailla laitettua, voisi pitkästä aikaa kokeilla riittääkö enää skilssit;) Vaatihan se taiteilua! Hha sun lemppari on sama mikä suurimmalla osalla ja itselläni;)\nLinda 4. maaliskuuta 2016 klo 23.11\nMelkein jokaisessa asussa oli jotakin mistä tykkäsin, mutta viimeisen rivin pörrö pisti eniten silmään sekä tokavika oli myös ihana<3 Ja olisi niin kiva lukea sulta kuulumispostausta, eli toivottavasti jaksat sellaisen rustailla :)) Ihanaa viikonloppua sinne kaunistus<3\nKata 8. maaliskuuta 2016 klo 7.52\nKiitoksia kiitoksia! Hihh toivottavasti pidit kuulumispostauksesta ;) ♥ Ihana oot kaunistus!\nJulia 5. maaliskuuta 2016 klo 12.56\nVitsi tää on ihan mahtava postausidea! Mä niin ihailen sua ja sun rikasta pukeutumistaitoas! <3\nMulla olis sulle muuten haaste! ;) http://viiskyttieta.blogspot.fi/2016/03/haaste-8-asiaa-joissa-olen-hyva.html\nVoi kiitoksia Julia! Ja kiitos myös haasteesta, lähtee toteutukseen ♥\nHeidi 5. maaliskuuta 2016 klo 16.10\nHassua kun sanoit vikasra kollaasista ettet käyttäisi enää toista asua, itse laittaisin sen päälle vain eri huivin kanssa :D mutta meillä onkin erilaiset tyylit! :)\nKata 8. maaliskuuta 2016 klo 7.53\nHhha jep ihan täysin eri tyyli, joten ihan ymmärrettävää:D\nEmilia Alexandra 5. maaliskuuta 2016 klo 23.07\nOi Kata, taas näitä ihania asuja, joita aina kehunkin<3 Mun lempparit on toi 1, 13, 15 ja 16! 8) Vitsi tuun ryöstään ton pörrötakin sulta ihan just ;)\nKata 8. maaliskuuta 2016 klo 7.54\nHhhi sinä senkin ihana Emilia, saat aina mut piristymään kommentillasi ♥ Hhha voi sinnuu, tule vaan niin pääsenpähän viimein näkemään sut face to face;))\n☆Saga☆ 6. maaliskuuta 2016 klo 13.20\nToi eka asu varsinkin on ihan superihana!\nKiitoksia 8) ♥\nellanoora 6. maaliskuuta 2016 klo 16.25\nNämä postaukset oli niin kivoja! Varsinkin, kun muistan melkeinpä jokaisen näistä asuista :D Sun asupostauksia on aina ollut ihana katsella, kun sun tyyli on niin omaperäinen ja se on kehittynyt hurjasti ♥\nKata 8. maaliskuuta 2016 klo 7.55\nHhi tosiaan oot seurannut mua niin pitkään joten varmasti jos hyvä muisti löytyy niin asut muistaa vieläkin;) Se on kyllä parasta niissä joita on pitkään seurannut ja pääsee lukemaan näitä ns throwback pousteja ja sitten sitä muistuu mieleen:D Kiitos ihana ♥\nAnonyymi 6. maaliskuuta 2016 klo 18.52\nSulle sopii tosi hyvin kaikki tummemmat värit ja ehkä tuollanen rokahtavakin. Siis toi missä on nahkaliivi ja peplumtoppi on tosi osuva. Tykkään siitä tosi paljon sun päällä. :) Sit kans kaikki tuollaiset karvatakit/liivit sopii kans tosi hyvin. :) Sun tyyliä on ollu kiva seurailla näitten postausten myötä ja huomata miten sun tyyli on menny vaan parempaan suuntaan. :)\nKata 8. maaliskuuta 2016 klo 7.56\nHhi kiitos Jenna! Itse en vaan tuota ns rokahtavampaa koe omakseni. Hhi se on nahkarotsi jossa on collegehihat, eikös oo hämäävä;) Kiitoksia ihana ♥\nViivi 6. maaliskuuta 2016 klo 19.00\nTätä oli kiva taas lueskella ja ihania asuja ollut kyllä sulla! ♡ sulla on kyllä tosi monipuolisia asuja ja yhdstelet kivasti eri juttuja keskenään :) hauska nähdä miten jokaiselle tyyli muuttuu aina johonkin suuntaan :D\nKiitoksia Viivi! Jep nykyään ei taida kyllä enää näin monipuolinen tyyli olla:D Mulla on vähän sellasia kausia, nyt enemmänkin sellainen tumma on mun juttu:)\nTuuli 6. maaliskuuta 2016 klo 20.35\nNiin kiva oli taas lueskella tätä postausta! <3 Naureskelin kyllä mielessäni kun sanoit joidenkin asujen kohdalla ettet enää pukisi niitä koska ne ovat tylsiä, mutta itse ajattelin että voisin juurikin pukea kyseiset asukokonaisuudet päälleni :D Tyylimme ovat kyllä melko erilaiset, mutta ihailen sitä, miten rohkeasti kokeilet eri asukokonaisuuksia, väreä ym! :) Tuossa rokahtavammassa tyylissä siun hiukset on tosiaan super kivasti! <3\nKata 8. maaliskuuta 2016 klo 7.58\nHhha kiitos Tuuli! Tosiaan tyylimme ovat ihan erilaiset joten moni voi olla niin montaa mieltä asuista mitä näette tässä:) Siksi se onkin niin kiva kuulla mitä te muut olette mieltä asuista, niin menneistä kuin tulevistakin. ♥ Ennen olin rohkeampi pukeutuja, mutta nykyään tiedätkö tuntuu etten niinkään ole:D\nEmilia 8. maaliskuuta 2016 klo 13.42\nIhan hirvittää etten oo pitkään aikaan jättäny kommenttia tänne :(( mutta edelleen sua seurailen :)<3 silloin kun kirjoitin blogia niin tuntu ainakin että meille oli aika tiivis kommentointi molemminpuolin joka on nyt harmittavasti vähentynyt :/ mutta siis sulla on kyllä tosi ihania vaatteita ja erilaisia vieläpä :) mä tykkään jotenkin tuosta kamelin värisestä takista yhdistettynä vaaleanpunaiseen <3 ja haluan tuon vaalensinisen huivin itelle :D


Toimintakeskus Tarmola Porvoossa muuttaa isompiin tiloihin - Rinnekoti\nPorvoossa työllistymistä ja osallisuutta edistäviä palveluita tarjoava Toimintakeskus Tarmola on ollut toiminnassa syksystä 2014. Toimintakeskus tuottaa tällä hetkellä palveluita 19 kehitysvammaiselle henkilöille.\nVuokrasopimus nykyisissä tiloissa on päättymässä elokuussa 2019 ja olemme päättäneet toimintamme laajentamisesta uusissa tiloissa. Uusissa tiloissa Porvoon keskustassa, osoitteessa Linnakoskenkatu 28, on vajaa 600 neliötä. Tiloihin tulee toimintakeskus, joka mahdollistaa sekä yksilö- ja pienryhmätyöskentelyn sekä tilallisesti jakautumisen kahteen osaan. Tiloihin on tulossa myös aistihuone ja ääniseristetty huone.\nToimintaa uusissa tiloissa on suunniteltu palvelumuotoilun avulla, pohtien yhdessä ja erikseen asiakkaiden, työntekijöiden ja omaisten kanssa, minkälaista on hyvä päiväaikainen toiminta ja mistä se koostuu. Tarmolassa on aina kiinnitetty huomiota erityisesti asiakaslähtöisyyteen, kuunnellen herkästi asiakkaiden toiveita ja tarpeita.\nToimintamme siirtyy uusiin tiloihin elokuun alussa, kun uusien tilojen remontti valmistuu.\nAnna Eskola, palvelualuejohtaja\npuh. 044 738 7027


Päivän video: Kansanedustaja Vallin varoittaa Silakkaliikkeen organisoidusta trollauksesta - Uusi MV-LehtiUusi MV-Lehti\nJulkaistu 22.08.2020 15:29, 5122 lukukertaa\nKansallismielisten asiallisia poliittisia keskusteluja häiritään trollaamalla järjestelmällisesti Silakkaliikkeen toimesta. Näin kertoo kansanedustaja Veikko Vallin (ps) videollaan ja toteaa tutkimuksiin perustuen, että taustalla on organisoitu poliittinen häirintä.\nKansanedustaja Veikko Vallin julkaisi videoblogin eduskuntatalon rappusilta eilen perjantaina. Hänen mukaansa on nähtävissä, että Silakkaliike on internetin trollausorganisaatio, joka toimii koordinoidusti ja todennäköisesti palkatulla henkilökunnalla, tavoitteena Suomen kansallismielisen poliittisen keskustelun häiriköinti ja estäminen.\nMikäli video ei näy alla upotettuna: Katso täältä.\nSilakkavaroitus videona. Eriäviäkin mielipiteitä kannattaa kuunnella ja pohtia mutta tahallista häirintää ja trollausta ei tarvitse sietää.\nPubliée par Veikko Vallin sur Vendredi 21 août 2020


Elokuvajärjestäjä Iikka Jaakola haaveilee omasta yrityksestä | UKKO.fi\nOululainen Iikka päätyi kaverinsa kautta elokuvajärjestäjän työhön ja huomasi sopivansa alalle hyvin. Nyt hän tekee työtä päätoimisena kevytyrittäjänä elokuvien, tv-sarjojen ja tv-mainosten järjestäjänä.\nIikka aloitti uransa toimittuaan ensin muutamia vuosia mainostuotannossa assistenttina. Vähitellen projekteja alkoi tulla tasaisemmin ja työtehtävät laajenivat enemmän elokuvajärjestäjän tehtäviin. Hän on toiminut järjestäjänä muun muassa Jussi-palkintoehdokkaana olleessa Diva Of Finland -elokuvassa.\n-Päädyin kaverin kautta assariksi mainostuotantoon noin kymmenisen vuotta sitten. Kaverini serkku Tapani Launonen on Suomen tunnetuimpia järjestäjiä, ja sitä kautta sitten päädyin näihin tehtäviin.\n-Aluksi, ensimmäiset pari vuotta, toimeksiantoja saattoi tulla yksi tai kaksi vuodessa. Tein assarin tehtäviä, ajelin autoa ja auttelin muissa jutuissa. Ajan myötä töitä ja projekteja alkoi tulla tasaisemmin. Siitä sitten siirryin yleisassarista enemmän järjestyspuolelle ja työtehtäväni laajenivat.\n– Nyt toimin ihan pääjärjestäjän roolissakin. Teen edelleenkin töitä paljon Tapanin kanssa pohjoisessa, mutta välillä tulee lähdettyä keikkojen perässä myös Helsingin suuntaan.\nElokuva-alalla alalla työt ovat usein projektiluontoisia. Iikka työskenteleekin freelance-periaatteella; toisinaan töitä on vähemmän, toisinaan paljon ja silloin hän tekee pitkää päivää. Iikka työskentelee myös sivutoimisesti XXL-urheiluliikkeessä ja tekee valokuvauskeikkoja kevytyrittäjänä.\nElokuvajärjestäjänä hän tarjoaa omaa kalustoaan ja rekvisiittaansa toisinaan vuokralle elokuvantuotantoon. Kevytyritäjänä on helppo laittaa kaikki lainaukset laskulle.\n– Toisinaan näissä töissä ajellaan pitkiäkin matkoja ja on kätevää, kun kilometrikorvauksetkin pystyy merkitsemään laskulle helposti!\nOngelmanratkaisua ja yllättäviä tilanteita\nElokuvajärjestäjän työnkuva on monipuolinen ja työtehtävät vaihtelevat paljon. Työtehtävät riippuvat paljon projekteista ja siitä, onko kyse tv-sarjasta, elokuvasta vai esimerkiksi tv-mainoksesta, Iikka kertoo.\n-Elokuvajärjestäjän työ on sellaista ongelmanratkaisua. Työkeikat ovat monipuolisia, eivätkä koskaan täysin samanlaisia. Järjestäjän työssä voi päätyä välillä erikoisiinkin tilanteisiin, ja on erittäin tärkeää pystyä reagoimaan nopeasti, muttei hätäisesti.\n-Tavallisesti autan etsimään elokuville ja tv-sarjoille sopivia kuvauspaikkoja, ja sopimaan järjestelyistä. Jos tarkkoja ollaan niin kuvauspaikkojen etsintä (location scout) ja järjestäjä ovat eri työnkuvia, mutta erityisesti pohjoisessa usein asettuvat saman henkilön tehtäviin.\n-Tässä olen huomannut, että omista harrastuksistani on ollut työssä apua. Käyn kalassa ja vaeltamassa, ja varsinkin Pohjoisessa maaston ja ympäristön tuntemisesta on paljon etua kuvauspaikkoja etsittäessä sekä kuvauksissa.\nKuvauspaikkojen etsimisen lisäksi järjestäjän tehtäviin kuuluu kuvauspaikkojen käytännön järjestelyistä huolehtiminen ja erilaisten lupa-asioiden hoitaminen.\n-On tärkeää tuntea kuvauspaikka hyvin, koska kuvauksissa aika on arvokasta. Silloin on tärkeää pystyä reagoimaan ongelmiin ja pyyntöihin nopeasti. On myös tärkeää arvioida mahdolliset riskit, ja varautua niihin.\nTyö vaatii myös nopeaa toimintaa ja terävää ajattelukykyä. Iikka mainitsee taiteellisen näkemyksen ja hyvien ihmissuhdetaitojenkin olevan tärkeitä. Työtehtävät ovat kirjavia, ja toisinaan niissä sattuu ja tapahtuu. Järjestäjän on selvittävä nopeasti yllättävistäkin tilanteista.\n-Tykkään työn monipuolisuudesta ja siitä, että voi joutua tilanteisiin, joista selviää ainoastaan ongelmanratkaisutaitoja käyttämällä. Tulee hieno tunne, kun keksii nopeasti ratkaisuja vaikeisiin tilanteisiin! Lisäksi tässä tapaa paljon mukavia ihmisiä. Positiivista palautetta on myös aina kiva kuulla.\n-Varjopuoliakin toki on. Toisinaan työpäivät meinaa venyä ja työ saattaa olla hyvinkin kuormittavaa. Järjestäjän työ tuntuu kuitenkin tärkeältä, ja se saa jaksamaan myös pitkät ja uuvuttavat työpäivät.\nAlalle Iikka on oppinut tekemällä ja toimimalla erilaisissa projekteissa. Työskennellessä tulee uusia tilanteita, joista oppii paljon. Myös harrastuksista voi olla hyötyä elokuvajärjestäjän työssä.\n-Toisinaan voi tulla yllättäviä tilanteita ja odottamattomia ongelmia, joihin voi jälleen löytää ratkaisun omien harrastusten kautta. Itselläni apua on ollut esimerkiksi valokuvaamisesta, vaeltamisesta ja jopa perhokalastamisesta. Joskus olen esimerkiksi tehnyt myös ulkokuvauksiin pukeutumisohjeita, jolloin on ollut hyötyä, kun tietää, miten pohjoisessa kannattaa pukeutua talvella useiden koko päivän ulkokuvauksia varten.\n-Työssä tarvitaan myös rohkeutta ja itsevarmuutta etenkin tuotannon puolella palavereissa, kun päätetään asioista. On uskallettava sanoa paikan päällä mielipiteensä, jos näkee, että joku asia ei toimi tai rikkoo tehtyjä sopimuksia tai saatuja lupia.\nTavoitteena oma yritys\nTulevaisuuden Jaakola näkee tv- ja elokuva-alalla positiivisena korona-ajasta huolimatta.\n-Elokuvien ja tv-sarjojen rahoitukset tulevat useista lähteistä. Kysyntä ei varmasti ole ainakaan vähentynyt, ennemminkin päinvastoin, mutta varmasti jotain vaikutuksia on. Nyt projektit jatkuu maskit päässä. On vaikeaa ennustaa, miten tilanne näkyy alalla esimerkiksi vuoden päästä, kun haetaan uusia rahoituksia alkaville tuotannoille. Mutta nyt ei ole onneksi tarvinnut enää keskeyttää projekteja kevään jälkeen.\nTällä hetkellä Iikka tekee töitä kevytyrittäjänä laskuttaen palveluistaan, mutta haaveissa on myös oman elokuvajärjestelyjä tarjoavan yrityksen perustaminen pohjoiseen.\n-Olen miettinyt kaverin kanssa toiminnan laajentamista ja oman yrityksen perustamista. Kevytyrittäjyys on ollut hyvä vaihtoehto, kun ei ole ollut ihan varma, tuleeko tekeekö näitä hommia joskus päätoimisena; toiminta oli varsinkin alku aikoina sivutoimista ja satunnaista. Tätä kautta saa kaikki pikkukulutkin laskulle ja tavallaan se laskutus on yrittäjälle pieni vaiva, eikä tarvitse huolehtia muista yrittäjän paperihommista.\n-Aluksi tietysti jännitti vähän, osaako laskulle laittaa kaikki tärkeät tiedot. Jännitti, tekeekö jotain väärin, mutta ensimmäisten kertojen jälkeen laskutuskin lähti sujumaan hyvin. Mielestäni kevytyrittäjyys on turvallinen ja helppo tapa päästä vähän kokeilemaan, miltä yrittäjyys tuntuu. Se on hyvä valinta varsinkin, jos toiminta on enemmän keikkaluontoista eikä heti tiedä, missä määrissä työtä tulee tekemään.\n-Yrityksen perustamisessa näen asian niin, että yrityksen perustaminen vaatii vain tietynlaisen päätöksen. Jos aikoo tehdä näitä hommia ja satsata kaikkensa, niin se pitää vain päättää.\nIikan ensimmäinen projekti kevytyrittäjänä sujui menestyksekkäästi elokuvatuotannon parissa. Työssä oppi paljon uutta niin elokuvajärjestäjän tehtävistä kuin yrittäjänä toimimisesta, Iikka muistelee.\n-Itselläni ensimmäinen toimeksianto kevytyrittäjänä oli Diva Of Finland -elokuvassa, joka oli nyt Jussi-ehdokkaanakin. Elokuvaa kuvattiin keväällä 2018. Toimin tuolloin toisena pääjärkkärinä. Tapani oli hoitanut kuvauspaikat ja hän antoi meille järkän työt hoidettavaksi. Elokuvassa järjestäjänä toimiminen oli itselleni hyvin opettavainen kokemus. Minulla oli ensimmäistä kertaa pääjärjestäjän vastuu ja tein paljon asioita ensimmäistä kertaa. Tein esimerkiksi liikenteen pysäytysjärjestelyjä ja erilaisia lupahakemuksia ELY:ltä ja kaupungilta.\n-Projekti oli kuitenkin oikein onnistunut ja oli mukava olla osallisena siinä. Töistä jäi hyvä fiilis. Jonkun aikaa siinä meni, että elokuva julkaistiin. Oli kyllä hienoa nähdä lopulta, että elokuvakin on ihan onnistunut, kun pääsi palkintoehdokkaaksi asti. Paljon on hyviä muistoja muistakin projekteista!\nIikan tarina on osa UKKO.fi:n Patsas rohkeudelle -kampanjaa. Kampanjan tarkoituksena on nostaa esille itsenäisiä yrittäjiä, joita ilman Suomi ei pyörisi. Osallistu keskusteluun itsenäisen yrittämisen mahdollisuuksista ja haasteista Twitterissä tunnisteilla #rohkeusyrittää #näeuusityö #teesitämitärakastat.


Carola, 52, laihtui 80 kiloa ja sai terveytensä takaisin – "Paljon puhutaan kehopositiivisuudesta, mutta sen ei pitäisi mennä liiallisuuksiin" | Paikalliset | Länsiväylä\nPikkuinen Luna-koira on ollut iso apuri kävelyillä. Alussa se miltei veti Malmivaaraa perässään, nyt kaksikko kulkee yhtä matkaa. Outi Paappanen\nTerveys: Koko ikänsä "jojoillut" Carola Malmivaara sai avun lihavuusleikkauksesta.\nCarola Malmivaara, 52, kietaisee vyön ylleen. Sitä riittää vyötärön ympäri kahteen kertaan. Vielä pari vuotta sitten vyö meni hädin tuskin kiinni, vaikka Malmivaara oli tehnyt siihen lisää reikiäkin.\n– Painoin 147 kiloa. Vyötärön ympärykseni oli 147 senttiä, Malmivaara kertoo.\nNyt vaaka näyttää 69 kiloa. Pituutta Malmivaaralla on 169 senttiä. Peilistä katsoo vastaan ainakin kymmenen vuotta aiempaa nuoremman näköinen nainen.\n– Paljon puhutaan kehopositiivisuudesta. Sen ei pitäisi mennä liiallisuuksiin. Valtava ylipaino on sairaus, siinä ei ole mitään positiivista, Malmivaara sanoo Uusimaa-lehden haastattelussa.\nMalmivaara kertoo taistelleensa painonsa kanssa koko aikuisikänsä.\n– Olen kokeillut Painonvartijoita, kaalisoppadieettiä, pussikuureja, karpannut ja ollut ketodieetillä. On ollut terkkariryhmää, työpaikan laihdutusryhmää, vaikka mitä.\nHän kertoo onnistuneensa useita kertoja tiputtamaan 20–30 kiloa painoa.\n– Mutta ei kukaan pysty elämään koko ikäänsä jollain kuurilla. Kun kuuri loppui, kilot tulivat takaisin.\nMalmivaara ei selittele lihomistaan, vaan toteaa syöneensä liikaa.\n– En ole herkkujen puputtaja, mutta pidän hyvästä ruuasta. Olen kokki ammatiltani. Jos oli tylsää, saattoi aina tehdä jotain hyvää ruokaa. Söin liian paljon, liian nopeasti ja liian epäsäännöllisesti.\nVerenpaine nousi, todettiin metabolinen oireyhtymä ja diabetes, astma paheni, kolestrolit huitelivat pilvissä. Väsymys oli tainnuttavaa, lääkäri totesi pahan uniapnean. Joka vaivaan tarjottiin pilleriä. Nukkuessa Malmivaara käytti cpap-hengityslaitetta.\nCarola Malmivaara mahtuu nyt vanhojen housujensa toiseen lahkeeseen. Hän laihtunut lähes 80 kiloa. Outi Paappanen\nKeväällä 2019 Malmivaaran sokeriarvot eivät tahtoneet pysyä kurissa lainkaan.\n– Lääkemääriä lisättiin. Niiden sivuvaikutukset pelottivat. Sain samaa lääkettä, minkä sivuvaikutuksena isäni munuaiset tuhoutuivat. Silti sokerit piiputtivat, olin aina väsynyt.\nTulevaisuus pelotti. Hoivakotiin päätyneen, vaikeasti ylipainoisen anopin kohtalo hirvitti. Ikuinen väsymys kyllästytti.\nLihavuutta pitäisi hoitaa kuten sairautta.\n– Olin aina ollut sitä mieltä, että kyllähän minä osaan itse laihduttaa. Ravinto-oppikin on tuttua, olenhan kokki. Kyse ei ollut siitä, ettenkö olisi osannut. Lopulta kuitenkin kysyin lääkäriltä, voisinko päästä lihavuusleikkaukseen.\nKriteerit lihavuusleikkaukseen pääsyt ovat kovat. Malmivaaran piti pudottaa puolessa vuodessa 15 kiloa ja näyttää, että motivaatio on riittävä.\n– Jos oma motivaatio ei riitä, ei leikkauksella voi tehdä ihmeitä. Siksi sinne ei pääse ihan noin vain.\nLupaus leikkauksesta oli Malmivaaralle lupaus paremmasta elämästä.\n– Se motivoi sillä tavalla, että aloin pienentää ruoka-annoksia, lisätä kasvisten määrää ja liikkua. Aluksi pieni Luna-koirani lähes veti minua perässään. Sitten aloin kävellä rappusia. Aloittaessani en jaksanut kävellä ylös asti, joten ajoin hissillä puoleen väliin ja kävelin loput. Pikkuhiljaa aloin jaksaa enemmän.\nPainoa lähti 20 kiloa. Sitten vielä 24 kiloa lisää. Diabetes saatiin hallintaan ja lääkitys voitiin jättää pois. Leikkaukseen Malmivaara pääsi marraskuussa 2020.\n– Vaikka olin onnistunut laihtumaan noinkin paljon, totesi kirurgi leikkauksesta olevan hyötyä, koska olin jojoillut niin paljon.\nMalmivaara kertoo elämänlaadun parantuneen valtavasti laihtumisen myötä. Outi Paappanen\nLeikkauksessa Malmivaaran vatsaan tehtiin viisi pientä reikää, joiden kautta mahalaukku ohitettiin. Käyttöön siitä jäi vain hyvin pieni osa. Malmivaara oli sairaalassa vain yhden yön.\n– Toipuminenkin oli nopeaa.\nKaksi kuukautta leikkauksen jälkeen Malmivaara painoi enää 95 kiloa. Kävelyn lisäksi hän alkoi käydä spinningissä, vesijuoksemassa ja pyöräilemässä.\n– Tuolloin kehonkoostumusmittauksessa metabolinen eli fyysinen ikäni oli 57. Voi vain kuvitella, mitä se oli kun painoni oli suurimmillaan. Nyt metabolinen ikäni on 37.\nNyt Malmivaaran verenpainelääkitys on puolitettu, diabetes on remissiossa, astma tasapainossa ja uniapnea poissa.\n– Kaikki tämä painonpudotuksen ansiosta. Olen virkeä ja energinen. Lisäksi on valtavasti pieniä asioita, jotka ovat parantaneet elämänlaatua. Nautin siitä, että minulla on taas kaula. Voin ristiä jalkani istuessani. Pystyn sitomaan kengännauhat puhkumatta ja puhaltamatta. Löydän kirpputoreilta helposti vaatteita. En puuskuta liikkuessa.\n35 vuotta Turussa asunut Malmivaara muutti helmikuussa takaisin Porvooseen, vanhaan kotikaupunkiinsa. Muuton myötä myös vaatekaappi keveni. Entisestä elämästään hän on säästänyt vanhan vyönsä lisäksi vain yhdet housut. Nyt hän mahtuu niiden toiseen lahkeeseen. Housut muistuttavat, että samaan ei ole koskaan enää paluuta.\n– Housuni olivat kokoa 54–56 eli XXXL. Nyt olen kokoa M. Mallista riippuen jopa S-kokoiset vaatteet voivat mahtua ylleni.\nHousuni olivat kokoa 54–56 eli XXXL. Nyt olen kokoa M.\nCarolan housut olivat aiemmin kokoa XXXL. Nyt koko on M. Outi Paappanen\nLihavuusleikkaus ei ole mikään taikatemppu ja sillä voi myös olla haittavaikutuksia. Ravintoaineiden imeytyminen heikkenee ja joillakin voi ilmentyä myös huonovointisuutta ja dumping-oireita eli esimerkiksi hikoilua ja sydämentykytystä. Leikkaus voidaan tehdä, jos katsotaan, että hyödyt ovat haittoja suuremmat.\n– Joudun koko loppuelämäni syömään monivitamiinia ja kalkkia, ja saan B-vitamiinia pistoksena. Rauta-arvoja seurataan säännöllisesti. Olen saanut kaksi kertaa suonensisäisesti rautaa, kun ferritiini on laskenut niin alas. Tästä huolimatta voin paljon paremmin kuin ennen.\nLeikkauksen tarkoitus on, ettei sen jälkeen enää voi syödä suuria annoksia.\n– Pystyn syömään ruuasta riippuen kahdesta kolmeen desiä kerralla, Malmivaara kertoo.\n– Tämänkin voi mokata. Jos itsestään piittaamatta ahtaa ruokaa isoja määriä, vatsalaukku venyy ja silloin lihoo uudelleen. On minun vastuullani, että säilytän normaalin painoni loppuelämäni.\nLeikkaus on Malmivaaran mukaan ennen kaikkea tukimuoto lihavuuden hoidossa.\n– Se on auttanut minua pitämään annoskokoni pienenä. Nyt syön sellaisia määriä, mitä pienen naisen pitääkin, kun ennen söin ison äijän annoksia. Poppakonsti leikkaus ei kuitenkaan ole. Loppujen lopuksi vain oma työ määrää lopputuloksen.\nMalmivaara sanoo, että lihavuus on sairaus, jonka etenemiseen pitäisi puuttua ajoissa. Outi Paappanen\nMalmivaara toteaa, että lihavuus on sairaus, jonka etenemiseen pitäisi puuttua ajoissa.\n– Siihen pitäisi mielestäni puuttua jo, kun bmi eli painoindeksi ylittää 30 eli merkittävän lihavuuden rajan. Kun bmi ylittää 40, puhutaan jo sairaalloisesta lihavuudesta. Minun bmi oli 51,1. Silti lääkärit totesivat vain, että olet lihava, syö vähemmän ja liiku enemmän. Kyllä jokainen tietää, että niin pitäisi tehdä. Ei kukaan halua olla lihava. Silti kukaan ei kysy, mitä apua tarvitset tähän ongelmaan, Malmivaara sanoo.\nMalmivaara olisi itse halunnut laihdutusprosessinsa aikana päästä mukaan esimerkiksi tietoisen syömisen ryhmään. Ravintoterapeutti totesi, ettei tarvetta ole, koska paino on jo hyvin pudonnut.\n– Kuitenkin henkinen tuki olisi ollut minulle tärkeää. Vaikka jumppa ja ruokavalio ovat keinot laihtumiseen, ei perimmäinen syy lihomiseen löydy niistä.\n– Lihavan ihmisen pitäisi päästä moniammatillisen tuen piiriin ja lihavuutta pitäisi hoitaa kuten sairautta. Pitäisi selvittää mistä johtuu, että ihminen syö liikaa, ja löytää oikeat työkalut sen hallitsemiseen. Taustalla voi olla esimerkiksi kilpirauhanen, syömishäiriö tai tunnepuolen ongelmia. Voi olla, että joku ei yksinkertaisesti osaa koostaa ruokaansa oikein, Malmivaara pohtii.\nKuvia ja vinkkejä\nCarola Malmivaaran laihdutuspolkuun voi tutustua Instagram-tilillä Loolilaali2.0.\nMalmivaara on julkaissut tilillään kuvia ja tietoa laihdutuksensa etenemisestä sekä kauniista ruoka-annoksista, joiden avulla hän tavoittelee terveellisempää sekä kevyempää elämää. Tililtä löytyy kuvia myös Malmivaaran omasta muodonmuutoksesta.


Isäpuoli jahtasi Juicea leipäveitsen kanssa\nTorstai 2.10.2014 klo 21.41\nJuicen lapsuus oli rankka. (ANTTI HEIKKINEN, RISAINEN ELÄMÄ JUICE LESKINEN 1950 - 2006)\nToimittaja Antti Heikkisen tuore elämänkerta Risainen elämä Juice Leskinen 1950 - 2006 kertoo miten Juice Leskisen elämä järkkyi jo nuorena. Leskisen isä Heikki Leskinen kuoli pojan ollessa 11-vuotias. Veli Arvo Leskinen kertoo elämänkerrassa miten pitkän linjan juoppona tunnetun isäpuolen, Pauli Kuikan saapuminen perheeseen vaikutti:\n"Kuikan tulo oli Jussille vielä pahempaa kuin isän kuolema, sillä se sattui hänen kohdallaan keskelle pahinta murrosikää. Kyllä se aluksi koetti olla meille isää ja käyttäytyi ihan hyvin varsinkin minua kohtaan, pienempänä sain armoa."\nMätämunaksi luonnehdittu Kuikka oli alkoholisti, keljumainen ja humalassa pahapäinen. Jussia hän käskytti hyvinkin julmasti. Pahimmillaan Kuikka jahtasi perhettään teräaseiden kanssa ympäri taloa ja kerran Jussikin joutui pakenemaan ikkunasta leipäveitsen kanssa riehunutta isäpuoltaan. Äiti-Einin eroaikeet Kuikka tukahdutti uhkauksella.\n"Jos sie otat eron, niin sie oot kahen viikon päästä vainaja. Ja pojat mie tapan kans."


Soini haluaa pysyä julkisuudessa - Suomenmaa.fi\nTimo Soini pitää Riikka Purran valintaa puheenjohtajaksi riskinä perussuomalaisille. (Kuva: Heikki Saukkomaa - Lehtikuva)\nSuomenmaa\t 3.8.2021 21:00 , muokattu 4.8.2021 8:19\nTimo Soini on sekä saavuttanut että menettänyt politiikassa enemmän kuin itsekään osasi odottaa. Vallan menetyksen jälkeen hänellä on kuitenkin vielä halu osallistua aktiivisesti poliittiseen keskusteluun.\nSoini tuli politiikkaan Veikko Vennamon innoittamana. Hän liittyi SMP:hen ja ehti siinä puolueessa varapuheenjohtajaksi ja puoluesihteeriksi asti.\nSMP:n taru päättyi konkurssiin 1990-luvun puolivälissä. Sen jälkeen Soini perusti parin ystävänsä kanssa uuden puolueen, perussuomalaiset. Se nousi vuoden 2011 vaaleissa suurten puolueiden sarjaan. Sitä kosittiin hallitukseen, mutta Soini ei halunnut kokematonta joukkoaan sinne viedä.\nSoini uusi menestyksensä vuoden 2015 vaaleissa ja vei perussuomalaiset Juha Sipilän (kesk.) hallitukseen. Hän kruunasi uransa ulkoministerin salkulla.\nAsemien menetys ei ole estänyt Soinia jakamasta neuvoja moneen suuntaan.\nMENESTYSTÄ seurasi raju pudotus. Soini menetti perustamansa puolueen Jussi Halla-ahon joukoille vuoden 2017 puoluekokouksessa. Puolueen kansanedustajien enemmistö erosi ryhmästä, jatkoi Sipilän hallituksessa ja perusti uuden puolueen, siniset.\nSiniset eivät saaneet ainoatakaan kansanedustajaa vuoden 2019 vaaleissa. Soini jäi itse pois eduskunnasta vapaaehtoisesti. Viime keväänä hänet erotettiin vielä Espoon sinisistäkin, koska hän esiintyi kuntavaaleissa toisen puolueen ehdokkaan tukena.\nSoini on näin menettänyt kaikki poliittiset asemansa. Jäljellä on kuitenkin kyky ja halu osallistua aktiivisesti yhteiskunnalliseen keskusteluun. Syksyllä on luvassa muistelmat.\nASEMIEN menetys ei ole estänyt Soinia jakamasta neuvoja moneen suuntaan. Viimeksi hän järjesteli tiistaina entisen puolueensa asioita Uutissuomalaisen haastattelussa. Hän piti kansanedustaja Riikka Purran todennäköistä valintaa Jussi Halla-ahon seuraajaksi riskinä perussuomalaisille.\nSoini uskalsi esittää myös nykykatsannossa poliittisesti epäkorrektin perustelun arviolleen. Purra on nainen, ja monille perussuomalaisten miesäänestäjille se voi olla kova paikka.\n”Osa persumiehistä ajattelee varmasti, että ei tästä taida tulla mitään”, Soini sanoo haastattelussa.\nSoini arvelee, että Purran valinta parantaa Petteri Orpon ja kokoomuksen asemaa seuraavissa eduskuntavaaleissa.\n”Ei näitä sukupuolen perusteella äänestäviä paljon ole, mutta pienikin joukko riittää varmistamaan (kokoomuksen) voiton”, Soini toteaa.\nNäillä näkymin kokoomus saattaakin olla seuraavissa vaaleissa ainoa merkittävä eduskuntapuolue, jota mies johtaa. Nähtäväksi jää, onko sillä merkitystä.\nKatkeroituneen ja väärin korttinsa pelanneen häviäjän tyhjänpäiväistä nillitystä!


Lasten liikunnalliset golfsynttärit tutustuttavat golfin saloihin | Paloheinä Golf\nMiksi et järjestäisi lapsesi seuraavia syntymäpäiviä golfkentällä stadissa? Tarjoa lapsellesi ikimuistoiset synttärit, johon hän voi kutsua 15 kaveriaan samaan pakettihintaan. Synttärisankarin ja hänen kavereittensa ei tarvitse tietää mitään golfista etukäteen, mutta juhlat voidaan räätälöidä sopiviksi myös golfia ennen pelanneille junnuille.\nGolfsynttäreillä tutustutaan ammattiopettajan ohjauksella golfin saloihin ja pelataan Paloheinän 9-reikäinen Evergriin (par 3). Synttärit sisältävät ohjauksen ja opetuksen lisäksi golfaiheisia visailuja, suolaista purtavaa ja syntymäpäiväkakun. Tilaisuus kestää reilut kaksi tuntia ja sen hinta on 300 € (+ limsapullot 3 €/kpl).\nOta yhteyttä ja räätälöimme juuri sinun lapsellesi ja hänen kavereillensa liikunnalliset golfsynttärit: markkinointi@paloheinagolf.fi\nLiity HIFK Golfin jäseneksi 2018: täytä hakemus alla


LUMIVALKOISTA: Kukkien istutusta ja haaste\nLähettänyt Minna Perälä klo 22.43\nKiitos vain haasteesta ;)\nJoo, sain myös tuon haasteen Susannelta ja aion palata tähän asiaan ensi postauksessani. Yritän jotain saada aikaiseksi..;)\nNautihan ilmoista, on meinaa mahtavat, vai mitä!!!!\n26. huhtikuuta 2009 klo 11.53\nPs. Voi, kun nuo sun orvokkisi ovat kauniita!!!!:))\nIhanan värisiä orvokkeja!!! Ensim.kuvan orvokki on minun suosikki:)\nKiitos haasteesta;) Olen lomalla Ylläksellä, minä palaan tähän haasteeseen kun palaan kotiin.\n26. huhtikuuta 2009 klo 12.37\nOlen ensimmäistä kertaa blogissasi ja heti sainkin tuntomerkkejä sinusta:) Kiva tutustua:)\nAivan ihanan kauniita orvokkeja!\n26. huhtikuuta 2009 klo 13.48\nIkävä juttu tuo migreeni. Pistaasijäätelöä en olekaan maistanut - täytyypä laittaa kokeilu-listalle.\nPalju on minunkin ostettava, niitä kateellisena katselen toisten blogeista. Jospa kirppiskierroksella saisin sellaisen tai sitten täytyy mennä oikeaan kauppaan ostamaan. Niissä muuten orvokit ovat niin ihastuttavan näköisiä. Meillä ei ole vielä patio sulanut lumesta, joten ei ole pihakalusteita kannettu ulos. Hyvää vauhtia kyllä lumiraja väistyy.\nMukavaa alkavaa viikkoa toivoopi Lennu!\nKiitos haasteesta ja kiva tuntea sinuakin vähän paremmin, vaikka päänsärky on harmillinen juttu tietty.\nHienoa että nautitte auringosta (ja kahvista) ulkona heti kun mahdollista:) Olisipa minullakin piha, jossa meidänkin Artun kanssa sopisi rauhassa aikaa viettää... Ehkä rakennamme talon päätyyn sopen kesällä, niin emme ole häiriöksi :/\nHi, what lovely flowers I can smell the scent!!! They look so delicate! Tank you for your comment on my blog I'm so happy that you like my little works!! Have a nice week hugs from Italy\n26. huhtikuuta 2009 klo 21.12\nSekin on ihan totta, että hernekeitolla voi kuitata jonkun ihanan ostoksen ikään kuin "maksetuksi".\n27. huhtikuuta 2009 klo 18.58\nKiitokset teille ihanille blogiystäville jälleen mukavista ja innostavista kommenteistanne! Näitä lueskelen mielelläni useampaankin otteeseen!!\nKaunista kun on noin monen värisiä orvokkeja samassa istutuksessa. Mihin kohtaan vaan katsoo niin aina on eriväristä :)\nOrvokit on jo varma kesän merkki.\nKiva oli lukea myös tuntomerkit.\nT. myös pisamainen\n27. huhtikuuta 2009 klo 23.31\nNäyttää todella kauniilta, kun on noin monen värisiä orvokkeja! Itselläni on vasta sinisiä orvokkeja, odottelemassa että istutan ne :)\n9. toukokuuta 2009 klo 6.21


Kuinka olla epämiellyttävä yöllä? - KYSYMYKSET JA VASTAUKSET Tarja cronberg\nTämä ratkaisu koostuu eräänlaisen silkkilakan tai herkän kankaan käyttämisestä, joka estää hiuksia hankaamasta sängyn ja tyynyn kanssa. Ehkä esteettisellä tasolla se ei ole paras, mutta sen avulla voit suojata hiusten terveyttä, jopa välttää rumien halkeilujen muodostumista.\nKuinka olla epämiellyttävä yön aikana?\nPuuvillatyynyliina imee kosteutta päänahasta ja voi jättää hiuksesi kuiviksi ja sähköisiksi. Valitse mieluummin satiininen tyynyliina, jonka avulla voit nukkua säilyttäen luonnollisen fysiologisen tasapainon ja oikeanlaisen ihon läpihengityksen.\nKuinka välttää vaurioittamasta hiuksiasi yön yli?\nKäytä aina silkistä tai satiinista valmistettua tyynyliinaa, joka välttää hankausta ja ei sähköistä hiuksia, kuten puuvilla voi tehdä. Näin estät myös solmujen muodostumisen ja pystyt pitämään taitteen ehjänä, heräämään huipulle!\nMiten saan kiharat pysymään?\nJotta kaikki kestäisi mahdollisimman pitkään, suihkuta hiuslakkaa säikeiden päälle. Valitse tuote, jonka koostumus on kevyt, jotta se ei rasita hiuksia, mutta samalla tukee tehokkaasti poimua.\nSuorista hiukset ilman suoristuslaitetta: käytä hiustenkuivaajaa kylmällä ilmalla. Et välttämättä tarvitse kuumaa ilmaa! Kokeile kuivata hiuksesi kylmällä ilmalla ja ilman minkään tuotteen apua, ja tasoita sitten hiuksesi ilman suoristusainetta harjalla ja sormillasi.\nKuinka tyhjentää hiuksesi yön yli?\nKun olet poistunut suihkusta, taputtele hiuksiasi pyyhkeellä ja poista ylimääräinen vesi hiustenkuivaajalla, kunnes hiuksesi ovat kosteat. Nyt voit kiertää pituuksia ympärilleen, rullata ne ja kiinnittää ne korkeaksi nutturaksi pehmeällä sienikuminauhalla, jotta se ei häiritse yöllä.\nMiten tuputat hiuksesi?\nLautas kyllä, mutta liioittelematta\nJaa hiuksesi osiin, kuten hiustenkuivaajan kanssa. Vie sitten levy jokaisen säikeen yli nopeasti ja pysähtymättä hiuksiin. Kampaa kukin säie kammalla ja voila: hiuksistasi tulee sileät ja puhalletut.\nKuinka sitoa hiuksesi mennäksesi nukkumaan?\nChignon on ihanteellinen unihiustyyli suojaamaan päitä. Tämä johtuu siitä, että hiukset on sidottu nuttuun eivätkä siksi ja voivat levätä tasaisesti tyynyllä, selän takana tai missä tahansa muualla, missä ne voivat hieroa.\nMiksi peittää hiuksesi yöksi?\nHiusten letitys ennen nukahtamista on loistava tapa tehdä kiharat ilman lämpöä, jolloin vältetään niiden kuivuminen.\nKuinka pitää hiukset suorina suoristuksen jälkeen?\nKuinka pitää hiukset suorina suoristuksen jälkeen\nÄLÄ KUIVAA HIUKSISI PYYHKEELLÄ.\nENNEN KUIN OTA LATTAN JA PUHELIN, MUISTA LÄMPÖSUOJA.\nKUN MUOTOILU LEVYN KANSSA ON VALMIS, MUISTA TAITTOSEN KORJAAJA.\nKuinka ei pilata suoria hiuksia yön yli?\nMakaa asentoon, jossa yleensä nukut, ja levitä hiuksesi tyynylle tuulettamalla sitä. Näin vältyt levittämästä itseäsi suoraan hiuksiin ja sotkemasta niitä. Muista, että tämä menetelmä voi olla vaikea ihmisille, joilla on tapana liikkua paljon yöllä.\nKuinka nukkua pilaamatta sileää laskosta?\nEnsinnäkin, jotta tyyli ei pilaa, voimme yhdistää klipsiin, otsapannoihin ja kuminauhaan: hiusten kerääminen poninhäntään tai chignoniin antaa meille mahdollisuuden nukkua ilman erityisiä huolia.\nKuinka suoristaa hiuksesi nukkuessasi?\nKuinka pitää hiuksesi suorina yön yli ilman suoristuslaitetta\nNeuvo on käyttää harjaa hiusten irrottamiseen, joka levitetään hiuksiin hitain ja säännöllisin liikkein, jotta verenkierto aktivoituu uudelleen.\nKuinka korjata sileä taite?\nJotta hiustyyli pysyy sileänä pitkään, on tärkeää käyttää tuotteita, jotka on suunniteltu estämään pörröisyyttä. Käytä suorille hiuksille sopivaa shampoota ja hoitoainetta ja käytä sitten ennen kuivaamista pörröisyyttä estävää suihketta.\nMiten et saa hiuksiasi turpoamaan kosteudesta suoristuksen jälkeen?\nKäytä erityistä harjaustuotetta (Redken Heat Styling), joka sisältää suojakalvoja ja kosteuttavia aineita, jotka suojaavat hiuksia hiustenkuivaajan lämmöltä ja vahvistavat keratiinia estäen kosteuden tunkeutumisen helposti.\nMiten suorista hiuksista ei saa turvotusta suihkun jälkeen?\nKuinka kuivata suorat hiukset?\nHiukset tulee kuivata hiustenkuivaajalla ja harjalla, on suositeltavaa käyttää lämpösuojaa, jotta hiuskuitu suojataan korkeilta lämpötiloilta. Nyt on suositeltavaa asettaa suojus hiustenkuivaajan eteen ja asettaa sitten keskinopeus ja korkea lämpötila.\nKuinka kuivata hiuksesi ylösalaisin?\nKäytä hiustenkuivaajaa ja diffuusoria\nJos toisaalta sinulla on aaltoilevat hiukset, riittää, että kuivaat ne kokonaan ylösalaisin loppuun asti ja nostat päätäsi vain viimeistelemään hiuksiasi käsilläsi.\nKuinka kuivata hiuksesi hiustenkuivaajalla puhaltamatta niitä?\nKUIVAMINEN PHONILLA Jatka kuivaamista jättäen hiukset vielä hieman kosteiksi ennen muotoilun aloittamista keskilämpötilaisella hiustenkuivaajalla. Ne on kuitenkin suunnattava ylhäältä alas kuivaussuunnan mukaan.\nSuosituin tapa saada suorat hiukset luonnollisesti on föönata hiukset suurella pyöreällä harjalla. Kääri vain kosteiden hiusten säikeet ja kohdista tyvestä alkaen kuuma ilmasuihku latviin tehdäksesi hiuksistasi sileät ja erittäin sileät hetkessä.\nMiten et saa hiuksiasi turpoamaan kosteudesta?\nAnna niiden kuivua hieman ennen hiustenkuivaajan käyttöä. …\nSuorista hiukset käyttämällä villisian harjasta valmistettua harjaa. …\nKuivaa hiuksesi kokonaan. …\nPidä aina mukanasi hiuksia säästäviä tarvikkeita. …\nSadepäivinä käytettävät kampaukset.\nKuinka tehdä hiuksista suorat, mutta tilavemmat?\nOlipa sinulla suorat hiukset, aaltoilevatpa ne, jos etsit volyymia etkä ehdi pitämään harjaa ja hiustenkuivaajaa kädessään ja antautumaan todelliselle harjaukselle, paras tapa on kuivata hiukset ylösalaisin. Näin ilma nostaa juuria paremmin ja hiuksista tulee volyymimpia ja pörröisempiä.\nKuinka kuivata hiuksesi niin, että ne ovat aaltoilevia?\nPesun ja muotoiluvaahdon ripottamisen jälkeen hiukset kuivataan ylösalaisin liikuttamalla niitä sormillasi. Älä kuivaa niitä kokonaan, vaan jätä ne hieman kosteiksi. Tässä vaiheessa jaa ne säikeiksi (määrä riippuu siitä, minkä vaikutuksen haluat saavuttaa), jotka kierrät itseensä ja kiinnität sitten päähän.\nMikä on kirjatun kirjeen koodi?\n”Yksinkertaisen” kirjatun kirjeen koodi alkaa itse asiassa aina numerolla 12, 13 tai 14, kun taas sakkojen tai oikeudenkäyntiasiakirjojen koodi alkaa numerolla 76, 77, 78 tai 79. Jos lähettäjä on INPS, kolme ensimmäistä numeroa cartoncino on 650. Jos ne ovat sen sijaan 670, et voi mennä pieleen: kirjattu kirje tulee Equitaliasta. Mistä tiedän, kuka lähetti minulle…\nRead More Mikä on kirjatun kirjeen koodi?Continue\nMiten muinaiset ihmiset mittasivat aikaa?\nMonien vuosisatojen ajan ainoat ajanmittausvälineet olivat aurinkokellot ja tiimalasit, muinaisista ajoista tunnetut kellot. Gnomoni on luultavasti vanhin ihmisen keksimä ajan mittauslaite. Se on keppi, joka heittää auringon varjon maahan. Miten aikaa mitattiin historiassa? Muita muinaisia ajan mittauslaitteita on käytetty kautta historian: tuntikynttilä, jota käytettiin muinaisessa Kiinassa, muinaisessa Japanissa, Englannissa ja Mesopotamiassa; tiimalasi, joka toimii samalla…\nRead More Miten muinaiset ihmiset mittasivat aikaa?Continue


200 g tummaa soijarouhetta (2 dl kuivaa rouhetta+ reilu desi vettä)\nkuivattua basilikaa ja kuivattua oreganoa\npohjaan yrttimaustettua tomaattimurskaa\nLämmitä vesi noin 42 asteiseksi. Lisää suola ja sokeri. Sekoita kuivahiiva puoleen jauhoista ja sekoita jauhot nesteeseen. Alusta loput jauhot taikinaan ja vaivaa taikina tasaiseksi. Anna kohota kaksinkertaiseksi.\nTurvota kuiva soijarouhe vedessä. Viipaloi ja paloittele herkkusienet, sipuli, aurinkokuivatut tomaatit ja pepperoniviipaleet. Kuumenna öljy pannulla ja kuullota siinä ensin sipulit ja herkkusienet. Lisää jauheliha ja ruskista. Sekoita joukkoon turvonnut soijarouhe, aurinkokuivatut tomaatit, pepperoni (ja jalopenoviipaleet). Mausta hyvin kuivatuilla yrteillä, suolalla ja pippurilla, sekä tilkalla tomaattimurskaa. Täytteeseen voi myös sekoittaa hieman juustoraastetta.\nKauli taikina ympyräksi, jonka halkaisija on noin 30 cm. Painele taikina isoon piirakkavuokaan (vuoan voi ensin voidella kevyesti öljyllä). Käännä reunat kaksinkerroin ja levitä pohjalle ensin tomaattimurskaa ja sitten täyte. Ripottele päälle juustoraaste ja paista uunissa noin 20 minuuttia.\nVaikka en yleensä pidä paksusta pohjasta ja reiluista täytteistä pizzassa, tämä vei kyllä kielen mennessään. Ja oli toivottua vaihtelua ainaiseen lättäpohjaiseen pizzaan.\nLabels: pizzat ja piirakat\nOlenkin etsinyt hyvää pannupizzan ohjetta jo jonkun aikaa, tämä kuulostaa ehdottomasti parhaimmalta tähän mennessä! :D Kokeiluun menee\n5. kesäkuuta 2007 klo 12.30\nTein tätä tänään ja tykkäsin kyllä! Tosin en laittanut soijarouhetta vaan pelkkää jauhelihaa. Jauheliha-pepperoni-yhdistelmä toimi!\n16. kesäkuuta 2007 klo 21.47\nMoikka! Tässä googlaillessani eksyin tänne sivulle, tosi kivoilta vaikuttaa nuo reseptisi:)\nPannupizzaa olen itse tehnyt Pirkan reseptillä http://www.pirkka.fi/ruoka/reseptihaku/resepti/?id=1912&rname=pannupizza_alla_pollo\nEli tuon pohjan ohje on aika lailla sama kuin tuo sinun kirjoittamasi, mutta ilman öljyä. Lopputulosta ovat kaverinikin kehuneet rossomaiseksi :)\n25. syyskuuta 2007 klo 16.53\nGlaseerattuja tiikerikatkarapuja ja mango-perunany...\nKardemummaleipää sinihomejuustolla ja lakoilla


Tänään on 09.12.2018 21:28\nSivu 28/33 [ 322 viestiä ] Mene sivulle Edellinen 1 ... 25, 26, 27, 28, 29, 30, 31 ... 33 Seuraava\nLähetetty: 14.02.2015 20:37\nNo joo, sellanen peli, ei ollu HCIK:lla minkäänlaista palaa pelissä. Tällä kertaa tasasilta näyttävät tilastot vääristää pahoin, ei ollu RoKilla hädän päivää missään vaiheessa. Käytännössä peli selvä jo ekan erän jälkeen. Ehkä tähän mennessä kauden helpoin nollapeli Tuomakselle, joita kaikkiaan on jo 5 kpl!!! Kärkipaikka torjuntatilastoissa sarjassa, vieläpä mukavalla marginaalilla seuraaviin. Lisäksi Erkkilän Hannu nous sarjan maalipörssin kärkeen, tänäänki pari byyriä. Ja voittoputki piteni jo 8:aan peliin!! Kova suoritus!! Kotiedusta edelleen taistellaan, Hermes taitaa säilyttää kolmossijansa, ellei nyt aivan ihmeellisiä kompurointeja tapahdu. Mutta katotaan, ainahan kaikki on mahollista.\nLähetetty: 15.02.2015 08:06\nPitää vissiin pysyä lopullisesti pois kirnulta kun voittoja rapsuu heti kun en pääse peleihin\nLähetetty: 17.02.2015 19:40\nJaahas sitä ei sitten vahvistuksia saatu (Mikkolan suulla hehehehe) tai ei ollut tulossa, kun on maine pilattu (viitaten viime kauteen). Minulla vaan on sellanen tunne että ei taidettu edes etsiä tosissaan. Päätelköön jokainen itse, Empä oikein usko myöskään sitä että tosissaan ollan EDES MENOSSA MESTIKSEEN taisi viime kaudella juna mennä ja se vaan on pirun vaikeaa juosta sitä junaa kiinni.\nLähetetty: 22.02.2015 20:02\nNo joo, 2-6 tappio, ei siitä sen enempää. Sikäli merkityksetön, eteenki myös Tuuskin hävitessä, että edelleen ollaan kiinni kotiedussa. Oikeestaan ainoastaan kovasti tsemppiä Vodelle, tyypillinen "off-night", näitä sattuu kaikille molareille, oot hemmetin hyvä veskari, älä lannistu!!!\nEipä ollu tunnetta pelissä juuri lainkaan, vieruskaverit koitti pitää tunnelmaa yllä (iso käsi siitä heille), sen verta iso sarvi ollu ottassa allekirjottaneella maanantaista asti. Ei vaan edellenkään pysty käsittään seurajohdon toimettomuutta siirtorajalla, vieläpä oikeastaan parista syystä. Ensinnäki, koutsin toive oli hyvinki maltillinen (varmasti juuri tietäen rajalliset resurssit) eli 2 pelaajaa ja toiseksi pyyntö oli vieläpä todella perusteltu, eteenki tässä loukkitilanteessa. Penttinen oli toipunut pelikuntoon (onneksi), mutta Väänäsen poissaoloa jo ennestään vajaasta rosterista ei kestä. Lisäksi, tiedä sitten, kuinka kovasti vapaita pelaajia on kartotettu, mutta väite, että "pelaajia oli kokonaisuudessaan vähän saatavilla", on puppua. Vapaita pelaajia on saatavilla, jos vaan on aidosti tahtoa löytää niitä. Tämä vaan ainoastaan vahvisti sen, että pelillisesti ei nousua tavoitella. Poffien läpivieminen 3 ketjulla on, sanotaanko, vähintäänki haasteellista. Edelleen turhauttavaa, ettei valmennukselle ja joukkueelle anneta tarvittavia palasia mennä kohti asetettua tavotetta. Toinen asia sitten on, onko jätetty täysin ns. "kabinettinousun" varaan, jää nähtäväksi. Niin tai näin, tässä kun summaa tätä ja muutamaa edelliskautta, niin kyllä tässä vaan täytyy yhtyä Vierolan Eeron kommenttiin jatkiksen aiemmassa haastiksessa, että toiminnassa ei ole selkeää tavoitteellisuutta eikä pidempiaikaista toimintasuunnitelmaa, vaan yksinkertaisesti vedetään vuosi kerrallaan. Edelleen painotan, etten kritisoi nykyjoukkuetta, siellähän jätkät vetää pelit vaikka päällä seisten, niillä resurseilla, jotka heille on kasattu. No, tulipahan masentava vuodatus, mutta kevennetään vaikka Hirvosen kommentilla, "ettei pelaajat voi ainakaan valittaa, ettei saa riittävästi peliaikaa". Joka tapauksessa, tsemppiä joukkueelle lähestyviä pleijareita silmälläpitäen!!!\nLähetetty: 22.02.2015 23:18\nOlihan kaksjakonen peli. Ensin pelataan nollanollaa ja sitten repsahtaa. Liekö tuo kolmen kentän peli tosiaan tuhoon tuomittu. Pahalta näyttää jos ei saada neljää vitjaa. Jatkiksenkin puolella joku heitti että pakkeja vitjaan, jos ei muuta (Pietilä-Springare- Ruonakoski vois tehdä vaikka tuhojaan). Vodella ei paras päivä mutta näitä sattuu. Etiäpäin...\nTosiaan hyvä, että Penttinen on takana sorvin ääressä. Pikku-ukot kerto, että saanut kiekon pahasti suuhunsa treeneissä ja siksi ollut poissa. Jos en ihan väärin katsonut niin Penttinen-Hietala tänään puhdas saldo, ei yhtään omiin ja +1! Toinen silmäpuoli ja toisella hampaat kurkussa ja silti upea suoritus.\nEnsviikon lopusta hyvä startti sitten poffeihin S-Kiekon kaadosta... Saakohan Hirvonen joukkueen lentoon altavastaajan asemasta. Viime vuonna joukkue suli ennakkosuosikkina heti kättelyssä, nyt olis näytön paikka!\nLähetetty: 27.02.2015 12:01\nEn kyllä uskalla tulla kahtomaan huomista peiliä. Häviävät kuites jos minä tuun katsomoon\nLähetetty: 27.02.2015 22:34\nItellä taas puuttuu lähes tyystin sellanen odottava fiilis, kunnon "play off-kiima". No, suattaapihan tuo olla, että tässä vielä syttyy tai suattaapi ettei\nLähetetty: 28.02.2015 09:06\nSama homma itellä ei kyllä jaksa kiinnostaa jenin vertaa koko pof homma. Alkaa noin niinku yleisestikkin meneen into koko edustuksen touhuun. RoKiRebels porukalla taas on sitten aivan erillainen tekemisen meininki on tullut hienoja promo videoita poffia mainostaan yms. raikasta tekemisen meininkiä ansaitsisivat kyllä isomman yleisön kuin edustus tänään!!!\nLähetetty: 28.02.2015 11:54\nHavainnot ja innostus kuvastavat toiminnan tasoa.\nJo vuosia on toimittu suuren yleisön odotusten vastaisesti voi sanoa lähes kaikilla tasoilla.\nKapinallisten eli Rebelsin kautta on uusi alku ehkä luotava. Uskoisin, että tämän kauden lopputulos näyttää onko lähdettävä uuden alun kautta.\nLähetetty: 28.02.2015 23:30\nPuhdas 5-0 voitto ja tätä myötä kotietu poffien ekalle kiekalle, jossa siis tulossa Tuuski vastaan. Toki voitto on aina voitto, mutta silti pitäisin jalat tiukasti maan pinnalla, vastus oli omasta mielestä heikoin (Kaarinan ohella) tällä kaudella Areenalla nähdyistä. Rokilla ei ollu pelissä missään vaiheessa pienintäkään hätää, ottelu oli hallussa alusta loppuun, joten testi ennen pleijareita ei ollu sieltä kovimmasta päästä. Ja Tuomakselle vaatimattomasti kauden 6. nollapeli , tosin tänään ei aivan niin koville joutunu ku muutamissa aiemmissa peleissä, eipä silti, uskomaton suoritus! Tulee mieleen Kokkosen Arin lausuma aikoinaan Huumosen Tuukasta, että "mies on kuin perälauta ohjaamassa RoKi-venettä", ja kyllähän tohon on helppo yhtyä. Muutenki koko joukkueelta ihan ehjä suoritus kokonaisuutena.\nTuuski taas on, ainaki omasta mielestä, todella laadukas nippu, joten ei todellakaan ole varaa tuijotella runkosarjan tuloksia (tosin voitot meni 1-1, molemmat voittivat kotonaan), ovat ottaneet kovia päänahkoja vieraspeleistä, mm. Fps ja Hermes. Mutta onko siellä sitten jotain häikkää veskariosastolla; tänään pelannu Hyyppä maalilla (eikös hän ollu alunperin S-Kiekon miehiä, vai sekoitanko toiseen??). Toki sarja täysin voitettavissa, mutta hereillä tulee olla heti alusta lähtien joka pelissä ja viisikkopelaamisen/puolustamisen tulee säilyä tiiviinä läpi otteluiden. No, tämä sitten keskiviikkona, mutta onnea Sinisille illan voitosta!!!